Kerajaan mahu selesai segera isu 5G – Fahmi

KUALA LUMPUR: Semua pihak perlu menunggu keputusan Jemaah Menteri berhubung hala tuju pelaksanaan rangkaian 5G oleh Digital Nasional Bhd (DNB), demikian menurut Menteri Komunikasi dan Digital, Fahmi Fadzil.

Katanya, kementeriannya dan Kementerian Kewangan telah membincangkan pelaksanaan projek tersebut dalam mesyuarat semalam dalam usaha mencari penyelesaian segera.

“Kita masih perlu selesaikan segera supaya rakyat, sektor perusahaan kecil dan sederhana (PKS) boleh menggunakan infrastruktur ini yang akan membantu melonjakkan aktiviti perniagaan industri atau kehidupan seharian,” katanya.dalam temu bual Bicara Naratif bertajuk ‘Membina Naratif Baharu’ terbitan Berita RTM di Angkasapuri, malam tadi.

Mengakui tidak dapat menyelesaikan dalam sekelip mata, namun Fahmi yakin isu 5G perlu diselesaikan segera sebelum melangkah ke era rangkaian 6G yang menurutnya masih awal bagi Malaysia.

DNB, sebuah syarikat tujuan khas (SPV) milik kerajaan untuk membangunkan teknologi 5G, komited mempercepat jadual melancarkan liputan 5G kepada 80 peratus kawasan berpenduduk menjelang 2024.

Sementara itu, Fahmi. yang juga Ketua Penerangan PKR, berkata Perdana Menteri, Datuk Seri Anwar Ibrahim telah meminta barisan Kabinet Kerajaan Perpaduan untuk mengutamakan penyelesaian terhadap masalah rakyat berbanding fokus terhadap jenama atau slogan baharu bagi setiap kementerian.

Katanya, perkara tersebut adalah berdasarkan kesedaran bahawa rakyat tidak lagi dahagakan barisan kepimpinan yang berfokuskan retorik semata-mata, malah mahukan kerajaan yang mampu membantu menyelesaikan masalah yang dihadapinya.

“Orang tidak mahu dengar retorik dan slogan. Malah itu teguran perdana menteri, beliau kata janganlah kita ada jenama baharu. Kita fokus untuk selesaikan masalah rakyat,” katanya.

Dalam program berdurasi satu jam itu, Fahmi juga memaklumkan akronim yang akan digunakan bagi Kementerian Komunikasi dan Digital kini adalah KKD.

Sebelum ini, kementerian tersebut dikenali sebagai K-KOMM iaitu Kementerian Komunikasi dan Multimedia.- BERNAMA


Mahkamah: Wang RM2 juta untuk Guan Eng, Najib Razak – Zarul Ahmad

KUALA LUMPUR: Seorang pengarah syarikat memberitahu Mahkamah Sesyen di sini hari ini, beliau memberi wang RM2 juta masing-masing kepada Lim Guan Eng dan Datuk Seri Najib Tun Razak melalui seorang ahli perniagaan untuk tujuan berbeza sekitar 2017.

Datuk Zarul Ahmad Mohd. Zulkilfli berkata, wang berjumlah RM4 juta itu diserahkan kepada G. Gnanaraja yang kemudiannya didakwa di Shah Alam atas tuduhan menipu.

Menurut saksi pendakwaan ke-23 (SP23), wang RM2 juta dibayar melalui cek kepada bekas Ketua Menteri Pulau Pinang berhubung pelaksanaan projek terowong dasar laut dan jalan utama di negeri itu.

Ujarnya, wang RM2 juta pula diberi secara tunai kepada bekas Perdana Menteri bertujuan menutup siasatan Suruhanjaya Pencegahan Rasuah Malaysia (SPRM) terhadap syarikatnya.

Beliau ketika itu pengarah Consortium Zenith Construction Sdn. Bhd. (CZCSB) iaitu syarikat yang dilantik melaksanakan projek terowong dasar laut Pulau Pinang. CZCSB dahulunya dikenali sebagai Consortium Zenith Beijing Urban Construction Group Sdn. Bhd. (CZBUCG).

Pada perbicaraan lalu, mahkamah diberitahu, Gnanaraja pada awalnya memberi tekanan kepada Zarul Ahmad dan meminta RM19 juta bahawa beliau boleh didakwa di bawah kesalahan pengubahan wang haram dan wang itu untuk menutup siasatan yang dilakukan oleh SPRM.

Ketika ditanya oleh peguam Gobind Singh Deo pada sesi pemeriksaan balas hari ini, Zarul Ahmad bersetuju bahawa wang itu melibatkan jumlah yang besar dan mendakwa urusan tersebut dibuat melalui Najib.

Gobind: Pendek kata, Datuk Zarul bayar kepada Gnanaraja supaya dia boleh beri wang kepada pihak-pihak tertentu untuk tutup kes (siasatan terhadap syarikat kamu?
Zarul Ahmad: Ya

Gobind: Datuk Zarul direman oleh SPRM pada 2019?
Zarul Ahmad: Ya

Gobind: Datuk Zarul ada buat aduan selepas dibebaskan daripada tahanan reman?
Zarul Ahmad: Ya.

Gobind: SPRM kemudian mencadangkan supaya Gnanaraja dituduh bagi kesalahan yang berkaitan dengan aduan kamu?
Zarul Ahmad: Ya.

Ahli perniagaan itu turut menyatakan, beliau kemudian diminta menjadi saksi dalam kes terhadap Gnanaraja di Shah Alam atas pertuduhan menipu.

Pada peringkat itu, Gobind memohon agar dibekalkan salinan pernyataan Zarul Ahmad yang diberikan kepada SPRM, masing-masing bagi siasatan kes Gnanaraja dan Guan Eng.

Pihak pembelaan memohon kedua-dua pernyataan itu atas alasan wujud percanggahan ‘material’ (bahan) yang memberi kesan kepada perbicaraan Guan Eng.

Gobind membayangkan bahawa Zarul Ahmad menipu kerana pada perbicaraan lalu, mahkamah diberitahu oleh saksi-saksi lain bahawa penyerahan hanya melibatkan wang RM2 juta, bukan RM4 juta.

Hakim Azura Alwi kemudian mengarahkan kedua-dua pihak pendakwaan dan pembelaan mengemukakan penghujahan berhubung permohonan itu, esok.

Sementara itu, mahkamah menetapkan tarikh-tarikh baharu perbicaraan iaitu pada 1 dan 2 November ini dan tahun depan iaitu pada 16 dan 17 Januari, 26 dan 27 Febuari, Mac (4, 6, 15), April (1, 2, 3, 4) serta 2 dan 3 Mei. – Kosmo!

Author

Media Variasi

View all posts

View all posts


Masjid jimat 50 peratus bil elektrik dengan sistem solar

KUALA NERANG: Masjid Tengku Sarafuddin Badlishah berjaya mengurangkan bil elektrik sebanyak 50 peratus sejak dilengkapi sistem Solar Net Energy Metering 3.0 yang dilaksanakan Green Energy Generation Sdn Bhd, bermula April lepas.

Pengarah Urusan Green Energy Generation, Ku Syairi Ku Din berkata, pemasangan sistem itu dengan kos RM50,000 adalah hasil infak dua individu serta mendapat kerjasama Majlis Agama Islam Negeri Kedah (MAIK).

Beliau berkata, sistem solar berkapasiti 10 kilowatt puncak (kWp) itu telah membantu mengurangkan kos elektrik masjid itu daripada RM1,000 sebulan kepada RM500 sebulan.

“Terima kasih kepada penderma kerana berjaya membantu masjid ini mengurangkan kos elektrik dan masjid ini juga menerima manfaat ini bagi tempoh sepanjang 21 hingga 25 tahun secara percuma tanpa sebarang kos,” katanya pada Majlis Perasmian Sistem Solar Net Energy Metering 3.0 di sini, hari ini.

Raja Muda Kedah, Tengku Sarafudin Badlishah Sultan Sallehuddin berkenan berangkat merasmikan sistem tersebut.

Ku Syairi berkata, projek itu akan diperluaskan ke 200 masjid lagi menerusi kaedah infak dan perjanjian pembelian kuasa (PPA) yang membekalkan tenaga bersih solar.

“Pemasangan sistem solar ini akan menjadikan masjid terlibat sebagai perintis utama penggunaan tenaga lestari teknologi hijau (Perintis Masjid Hijau).

“MAIK juga, difahamkan, akan sentiasa memberi sokongan dalam meningkatkan kesedaran masyarakat terhadap faedah teknologi hijau dan tenaga boleh diperbaharui,” katanya. – BERNAMA


Calon PN DUN Tioman meninggal dunia

KUALA LUMPUR: Calon Perikatan Nasional (PN) Dewan Undangan Negeri (DUN) Tioman, Md Yunus Ramli meninggal dunia kira-kira 3.30 pagi ini di Hospital Rompin, Pahang.

Perkara itu disahkan Ahli Jawatankuasa PAS Pusat, Wan Rohimi Wan Daud kepada Bernama.

Md Yunus, 61, daripada PAS yang sebelum ini pernah bertanding di kerusi sama pada PRU14 merupakan Ketua PAS Cawangan Sungai Puteri dan Pengarah 2 Jawatankuasa Pilihan Raya Kecil DUN Tioman.

Beliau juga merupakan bekas Timbalan Presiden Bola Sepak Daerah Rompin.

Hari ini adalah hari pengundian bagi Pilihan Raya Umum ke-15 (PRU15).

Bagi PRU15, DUN Tioman menyaksikan pertembungan lima penjuru antara Md Yunus, Sulaiman Bakar (Bebas), Osman A. Bakar (Pejuang), Mohd Fadzli Mohd Ramly (Pakatan Harapan) dan Datuk Seri Mohd Johari Hussain (Barisan Nasional). – BERNAMA

Author

MEDIAVARIASI

View all posts

View all posts


Sumareh antara 5 muka baharu teruskan misi Malaysia ke Kelayakan Piala Dunia

SERAMAI lima muka baharu tersenarai dalam skuad Harimau Malaya bagi menghadapi aksi Kelayakan Piala Dunia 2026/Piala Asia 2027 pertengahan November ini.

Persatuan Bola Sepak Malaysia (FAM) menerusi kenyataan pada Isnin memaklumkan, keputusan itu diambil oleh pengendali Harimau Malaya, Kim Pan Gon bagi memperkuatkan lagi benteng pasukan tersebut.

Lima pemain baharu tersebut adalah penjaga gol, Sikh Izhan Nazrel Sikh Azman; pemain pertahanan, Shahrul Saad dan Syahmi Safari; pemain tengah, Afiq Fazail; serta pemain sayap, Mohamadou Sumareh.

Selain itu, Pan Gon mengekalkan seramai 20 daripada 25 pemain yang telah dipanggil pada kem latihan pusat terdahulu bagi Pestabola Merdeka 2023, Oktober lalu.

Antara muka utama dikekalkan dalam senarai pasukan termasuk Arif Aiman, Syihan Hazmi, Matthew Davies, Corbin Ong, Dion Cools dan Darren Lok.

Sementara itu, 26 pemain lagi diletakkan dalam Senarai Bersedia termasuk Khuzaimi Piee,  Syafiq Ahmad, Natxo Insa, Daniel Ting dan T. Saravanan.

Pada masa sama, Syameer Kutty Abba dan Azam Azih tidak dapat dipanggil berikutan mengalami kecederaan.

Harimau Malaya akan turun beraksi untuk perlawanan pertama Kumpulan D menentang Kyrgyzstan pada 16 November ini di Stadium Nasional Bukit Jalil, Kuala Lumpur.

Selepas aksi bertemu Kyrgyzstan itu, Harimau Malaya akan terbang ke Taipei City bagi perlawanan kedua Kumpulan D menentang Taiwan pada 21 November depan.

Dua lagi pertembungan lain dalam Kumpulan D menyaksikan Oman bertemu Taipei City di Muscat pada 16 November, manakala Kyrgyzstan menanti kunjungan Oman di Bishkek pada 21 November ini.

Author

Fazleen Safina Abd Jamil

View all posts

View all posts


UNDIAN

Adakah anda akan balik kampung untuk mengundi walau tidak dapat sebarang insentif kewangan?

 A. Jangan harap
 B. Mesti balik tak kira apa
 C. Hanya balik kalau dapat insentif

View Results

Author

Admin-MV

View all posts

View all posts


Touch ‘n Go tampil produk NFC baharu dikenali ‘TnG Charm’

CYBERJAYA: Syarikat Touch ‘n Go Sdn Bhd (TnG) tampil dengan produk baharu dikenali “Touch ‘n Go Charm Furry Series: Rabbit Charm” (TnG Charm).

TnG Charm adalah sebuah aksesori kunci yang boleh dipasang pada beg atau dompet sekali gus memudahkan ia untuk dikeluarkan atau digantung pada mana-mana, berbanding menggunakan kad yang mungkin tersimpan ia di suatu tempat yang sukar dicapai atau ditemui, lapor portal Amanz.

Laporan sama turut menyatakan fungsi TnG Charm sama seperti kad TnG enhanced yang membolehkan pengguna melakukan tambah-nilai kredit terus melalui telefon yang menyokong NFC.

Justeru, TnG Charm boleh dipautkan ke dompet digital TNG eWallet, dan seterusnya digunakan untuk melakukan pembayaran dengan menyentuh ia pada terminal pembayaran yang menyokong pembayaran secara Touch ‘n Go.

Setakat ini, TnG Charm boleh dibeli di Touch ‘n Go Service & Sales Centre di Nu Sentral dan Bangsar South dengan harga RM30 setiap satu.

Sempena bulan Ogos, TNG Charm ditawarkan dengan pilihan watak arnab.

Penawaran melalui kedai atas talian Shopee akan dilakukan mulai 24 Ogos 2023.

Author

Diyana Rahip

View all posts

View all posts


Lelaki ditahan disyaki cuba pecah mesin ATM

JERTIH: Seorang lelaki ditahan hari ini bagi membantu siasatan cuba memecahkan mesin pengeluaran wang automatik (ATM) sebuah bank di sini, disyaki akibat terdesak untuk membeli dadah.

Ketua Polis Daerah Besut, Supt Abdul Rozak Muhammad berkata, kejadian disedari kakitangan bank terbabit pada 6.30 petang semalam, apabila menerima panggilan daripada khidmat pengurusan bank memaklumkan mesin deposit dan pengeluaran cawangan bank itu telah diumpil.

“Hasil pemeriksaan, kakitangan bank berkenaan mendapati pintu hadapan mesin itu cuba dipecah, namun suspek gagal mengambil wang di dalamnya.

“Semakan kamera litar tertutup (CCTV) mendapati alat penggera berbunyi pada 6 petang semalam dan kelihatan seorang lelaki dipercayai suspek sedang mengumpil pintu mesin itu,” katanya dalam kenyataan hari ini.

Beliau berkata polis berjaya menjejak dan memberkas lelaki berusia 42 tahun itu di sebuah rumah di Kampung Bukit Rambutan di sini, pagi tadi.

Menurut Abdul Rozak, sebelum melakukan perbuatan itu suspek didapati kerap pergi ke bank tersebut untuk menyemak wang dalam akaunnya.

“Suspek mengatakan dia pergi beberapa kali (ke bank) untuk menyemak sama ada bantuan khas kerajaan telah dimasukkan ke dalam akaunnya atau pun tidak.

“Namun setelah mendapati akaun masih kosong, suspek bertindak mahu mengambil wang di dalam mesin ATM untuk mendapatkan bekalan dadah kerana dia terputus bekalan beberapa hari kerana tiada wang,” katanya.

Beliau berkata, lelaki itu yang memiliki dua rekod lampau berkaitan dadah dan satu kes jenayah kini disiasat mengikut Seksyen 427 Kanun Keseksaan kerana melakukan khianat. – BERNAMA


Didikan tanpa kekerasan lahirkan generasi pemimpin – Nurul Fadzilah

GOMBAK: Pendidikan berasaskan penerapan kasih sayang dan ketegasan adalah metodologi terbaik membentuk dan memulih individu seawal peringkat kanak-kanak.

Mengambil pepatah Melayu, melentur buluh biarlah dari rebungnya, atau anak ibarat kain putih namun bergantung kepada penjaga yang mencorakkannya sama ada baik atau buruk, jika baik, baiklah coraknya, jika buruk sebaliknya.

Peguam Sivil dan juga peguam Syarie yang juga Alumni Kompleks Anak Yatim Darul Kifayah, Nurul Fadzilah Kamaluddin, tidak bersetuju jika program pemulihan individu dilaksanakan dalam bentuk penyeksaan dan kekerasan.

Ini kerana katanya, pelaksanaan seperti itu dipercayai meningkatkan lagi potensi individu untuk lebih memberontak.

“Kalau tanya saya, saya sendiri bekas pelajar di sini (Darul Kifayah), saya dibesarkan dengan cukup kasih sayang ibu, keluarga dan warga Darul Kifayah.

“Pendekatan di sini adalah kasih sayang. Kasih sayang zaman dahulu tak sama dengan sekarang, jadi perlu ada ketegasan bersama.

“Jadi, pendidikan melalui kasih sayang sebenarnya boleh membawa anak-anak ini maju ke hadapan, tak perlu guna kekerasan sebab zaman sekarang budak milenium, mereka pandai berfikir, kalau guna kekerasan mereka lagi memberontak,” katanya.

Beliau juga adalah penerima Anugerah Khas Alumni Cemerlang Kompleks Darul Kifayah pada tahun lalu.

Beliau berkata demikian kepada pemberita pada Majlis Anugerah Kecemerlangan Akademik Pelajar Darul Kifayah 2022, di Kompleks Darul Kifayah, di sini baru-baru ini.

Yang turut hadir, Pengerusi Majlis Agama Islam Wilayah Persekutuan (MAIWP), Tan Sri Dr Mohd Daud Bakar, dan Pengetua Kompleks Darul Kifayah MAIWP, Abdul Rauf Abdul Aziz.

Sementara itu, Nurul Fadzilah yang juga Ahli Jawatankuasa (AJK) Kompleks Darul Kifayah dan AJK Rumah Perlindungan Wanita Dar As Saadah MAIWP menceritakan semula pengalamannya membesar di kedua-dua institusi itu sehingga berjaya ke menara gading.

Katanya, beliau bukan sahaja mendapat bantuan pendidikan terbaik di Darul Kifayah tetapi terjaga keselamatan dan kebajikan.

“Saya bongsu daripada empat beradik, dan ibu saya ibu tunggal menjadi guru agama dengan pendapatan Jabatan Agama Islam Wilayah Persekutuan (JAWI).

“Saya dibesarkan di Darul Kifayah di bawah seliaan MAIWP dan disediakan semua kelengkapan terbaik untuk anak asnaf, fakir dan yatim.

“Semua ditanggung, keluarga tak perlu buat sebarang bayaran kerana ditanggung oleh MAWIP, sangat seronok di sini sehingga saya berpindah di Sekolah Tahfiz Institut Al-Quran Kuala Lumpur,” kata calon Parlimen P118 Setiawangsa itu.

Justeru, jika Ketua Srikandi Muda Bersatu itu menang pada Pilihan Raya Umum Ke-15 (PRU15) nanti, beliau akan mengetengahkan pendidikan dalam kalangan anak asnaf, fakir dengan memperbanyakkan kelas tuisyen khususnya untuk anak-anak di bawah Parlimen Setiawangsa dan seluruh warga Wilayah Persekutuan.

Author

Tun Puteh Wanti

View all posts

View all posts


Imigresen tahan 72 warga asing, tumpas sindiket bekal pekerja seks sekitar ibu kota

PUTRAJAYA: Jabatan Imigresen Malaysia berjaya menumpaskan sindiket membekal wanita warga asing bagi tujuan khidmat seks, selepas menahan 72 orang warga asing dalam satu operasi khas melibatkan lima serbuan di sekitar Kuala Lumpur Khamis lepas.

Ketua Pengarah Imigresen, Datuk Ruslin Jusoh berkata, pegawai pelbagai pangkat dari Bahagian Perisikan dan Operasi Khas, Ibu Pejabat Imigresen Putrajaya terlibat dalam operasi bermula pukul 9 malam di sekitar Cheras dan Kepong itu, yang dijalankan hasil maklumat awam dan risikan.

“Turut ditahan tujuh lelaki tempatan yang bertindak sebagai ‘kapten’ dan penjaga premis,” katanya dalam kenyataan hari ini.

Beliau berkata, mereka yang ditahan dalam serbuan di lima premis itu terdiri daripada 43 wanita warga Vietnam, 15 wanita Indonesia, enam wanita Thailand, empat lelaki Vietnam, tiga lelaki Bangladesh dan seorang lelaki India berusia 25 hingga 42 tahun.

Katanya, berdasarkan pemeriksaan awal kebanyakan warga asing itu melakukan pelbagai kesalahan seperti tidak memiliki dokumen perjalanan yang sah, Pas Lawatan Sosial (PLS) tamat tempoh serta salah guna pas, dan semua wanita yang ditahan pula dipercayai menyediakan perkhidmatan seks.

Ruslin berkata, turut dirampas ialah 48 pasport Vietnam yang berada di premis berkenaan, sebuah kenderaan SUV berwarna kelabu yang dipercayai digunakan untuk menghantar wanita kepada pelanggan, dan wang tunai RM6,275 dipercayai hasil bayaran kepada khidmat seks.

Beliau berkata, siasatan awal mendapati sindiket ini beroperasi di premis perniagaan tiga tingkat dengan menjadikan tingkat satu sebagai tempat tinggal manakala tingkat dua dan tingkat tiga sebagai tempat khidmat seks.

Katanya, sindiket itu dipercayai telah beroperasi selama dua tahun dengan mengiklankan perkhidmatan mereka menerusi pelbagai platform termasuk Whatsapp dan Telegram, dengan kata laluan diberikan kepada pelanggan yang ingin mendapatkan khidmat seks, bagi membolehkan mereka masuk ke dalam premis berkenaan.

“Tanpa kata laluan pelanggan tidak dibenarkan masuk oleh penjaga premis, dan pelanggan diberikan pilihan mengikut kategori bilik dan jumlah jam tempahan,” katanya dan menambah bagi tempahan wanita warga asing bayaran dikenakan RM230 bagi tempoh sejam.

Kesemua warga asing yang ditahan dibawa ke Depot Imigresen Semenyih untuk tindakan dan siasatan lanjut kerana disyaki melakukan kesalahan di bawah Akta Imigresen 1959/63, Akta Paspot 1966 dan Peraturan-Peraturan Imigresen 1963 dan Akta Anti-Pemerdagangan Orang dan Penyeludupan Migran 2007(ATIPSOM).

Sementara itu Ruslin berkata, 20 lelaki tempatan yang merupakan pelanggan di premis berkenaan telah dikenakan notis untuk hadir memberi keterangan bagi membantu siasatan. – BERNAMA


Johan kesal Pengerusi Bernama belum dilantik

SHAH ALAM: Pelantikan Pengerusi Pertubuhan Berita Nasional Malaysia (Bernama) sepatutnya sudah dibuat sebaik-baik sahaja tamat perkhidmatan Datuk Ras Adiba Radzi pada 31 Januari 2023.

Tokoh Wartawan Negara, Tan Sri Johan Jaaffar kesal hal itu berlaku pada institusi sepenting Bernama.

Beliau menganggap tindakan melambat-lambatkan pelantikan itu sebagai satu pengabaian yang tidak bertanggungjawab oleh kementerian berkenaan.

Dalam masa sama, Johan mempersoalkan mengapakah jawatan itu dibiarkan kosong selama lapan bulan.

“Bernama tidak boleh dibiarkan tanpa pimpinan pada peringkat paling tinggi begitu lama,” kata beliau ketika dihubungi.

Sumber dalaman Bernama memberitahu bahawa Yang di-Pertuan Agong telah memberi perkenan nama Pengerusi Bernama baharu sejak beberapa bulan yang lalu.

Menurut Johan yang juga bekas Pengerusi Media Prima Berhad, akibat kelambatan pelantikan itu pelbagai spekulasi tidak sihat telah muncul.

Justeru, beliau menggesa pengumuman tentang pelantikan pengerusi itu dibuat segera oleh kementerian berkaitan. – Sinar Harian

Author

Media Variasi

View all posts

View all posts


Final Piala FA: Sanusi sokong TFC

Oleh: FATTAH RAZZAQ

KUALA LUMPUR: Presiden Persatuan Bola Sepak Kedah (KFA), Datuk Seri Sanusi Md Nor kembali mencuri tumpuan peminat bola sepak apabila menyarung jersi pasukan selain Kedah menjelang perlawanan akhir Piala FA, pada Sabtu ini.

Menerusi rakaman video di akaun TikTok rasminya, Sanusi yang pada mulanya berpakaian formal menyarung jersi pasukan Terengganu yang berbelang hitam dan putih.

Menteri Besar Kedah itu dilihat mengalami sedikit kesukaran ketika cuba untuk menyarung jersi Terengganu akibat masalah saiz.

Namun Sanusi berjaya berbuat demikian lalu mengelap dahinya tanda sukarnya untuk memakai jersi tersebut.

“Kasi panassss,” tulis Sanusi di TikToknya.

Gelagat Sanusi itu menimbulkan spekulasi sama ada adakah beliau secara halus menzahirkan sokongan terhadap Terengganu menjelang perlawanan akhir Piala FA menentang Johor Darul Ta’zim (JDT).

Bagaimanapun tindakan Sanusi itu mendapat perhatian Presiden Persatuan Bola Sepak Negeri Terengganu (PBSNT), Datuk Seri Dr Ahmad Samsuri Mokhtar.

“Sokong TFC ye final nanti,” tulis Samsuri yang juga Menteri Besar Terengganu kepada Sanusi.

Sebelum ini, Sanusi mempunyai pelbagai drama dengan pihak JDT terutamanya Tunku Mahkota Johor (TMJ), Tunku Ismail Sultan Ibrahim apabila saling berbalas hantaran di media sosial.

Author

Media Variasi

View all posts

View all posts


EPL: Arsenal tumbangkan Chelsea, kembali berada di puncak liga

ARSENAL merampas kembali taktha liga dari Manchester City setelah jaringan kemenangan Gabriel Magalheas memberikan kemenangan 1-0 ke atas Chelsea dalam perlawanan Liga Perdana Inggeris 2022/2023, di Stamford Bridge, pada malam tadi.

Skuad The Gunners mendahului dengan dua mata ke atas Manchester City yang berada di tempat kedua. Kedudukan teratas liga yang dihuni City hanya bertahan untuk tempoh 24 jam selepas mencatatkan kemenangan ke atas Fulham, pada Sabtu lalu.

Gol Gabriel Magalheas terhasil setelah pertahan tengah itu menyambar sepakan penjuru oleh Bukayo Saka sehingga menerjah jaring pada minit 63.

Arsenal mengambil peluang ke atas Chelsea yang banyak melalukan kesilapan hingga membuka peluang Arsenal menguasai perlawanan serta mencipta beberapa percubaan bahaya menggempur gawang pasukan tuan rumah melalui Gabriel Martinelli, Bukayo Saka dan Gabriel Jesus.

Perlawanan antara dua gergasi ini turut melalui pelbagai insiden panas bermula dengan kekasaran ke atas bekas penyerang Arsenal Pierre-Emercik Aubameyang kini menyarung jersi Chelsea oleh Saka.

Jurulatih Chelsea, Graham Potter kelihatan berang dengan menuduh Saka sengaja melakukan simulasi ketika dicabar oleh Marc Cucurella.

Insiden panas terbabit menyaksikan Arteta turut bertikam lidah dengan staf kejurulatihan Chelsea di tepi padang. Saka memberikan respons dengan membentes Cucurella beberapa saat kemudian sehingga bintang Arsenal itu dilayangkan kad kuning oleh pengadil perlawanan, Michael Oliver.

Tempo permainan semakin tegang apabila giliran Aubameyang pula melakukan kekasaran melulu terhadap Ben White yang membuatkan pengadil turut melayangkan kad kuning kepadanya.

Selain mencatatkan kemenangan penting dalam perlawanan untuk meneruskan momentum mendakap kejuaraan Liga Juara Inggeris sejak tahun 2004, penyokong Arsenal meraikan kegembiraan berganda setelah Aubameyang dikeluarkan dari permainan.

Kegagalan Aubameyang menyerlah dalam perlawanan menentang bekas kelabnya membawa misi membalas dendam tertunai setelah memberi reaksi sinis pada video promosi perlawanan  ingin membalas dendam kepada Arsenal dan menyatakan dia sudah menunggu mereka di Stamford Bridge.

Author

Mohamad Fitri Hazim Hazam

View all posts

View all posts


Muat naik video guna senjata api tanpa lesen, calon PRU15 ditahan

KUALA LUMPUR: Polis menahan seorang calon Pilihan Raya Umum ke-15 (PRU15) bagi membantu siasatan berhubung kes penggunaan senjata api tanpa lesen serta kebenaran, yang videonya dimuat naik di media sosial.

Timbalan Ketua Polis Daerah Petaling Jaya, Supt Ku Mashariman Ku Mahmood berkata, wanita berusia 28 tahun itu ditahan bersama rakannya, seorang lelaki berumur 41 tahun di Petaling Jaya, Selangor, kira-kira 10.20 malam tadi.

Beliau berkata tangkapan itu dibuat selepas pihaknya menerima laporan 6.53 petang semalam, berhubung kejadian seorang warga tempatan memuat naik klip melakukan latihan menembak tanpa kebenaran di Lapang Sasar Kelab Menembak Selangor di media sosial.

Katanya video itu dimuat naik oleh wanita itu di dua platform media sosial miliknya iaitu TikTok dan Instagram.

“Polis turut merampas sepucuk pistol jenis Glock 19, satu kelopak peluru jenis Glock, 12 butir peluru hidup, kad Persatuan Menembak Selangor dan telefon bimbit bagi membantu siasatan,” katanya dalam kenyataan hari ini.

Ku Mashariman berkata kedua-dua individu itu ditahan reman empat hari sehingga 11 Dis ini bagi membantu siasatan mengikut Seksyen 8(A), 8(B) dan 41 Akta Senjata 1960 serta Seksyen 233 Akta Komunikasi dan Multimedia 1998. – BERNAMA


WALI hanya dakyah palsu bawa rebah kepada BN

KUALA LUMPUR: Konsep WALI (Winnable, Acceptable, Likeable) yang dilaungkan hanyalah retorik semata-mata, demikian kata Ketua Pemuda UMNO Ampang, Datuk Shahrul Nasrun Kamarudin.

Shahrul Nasrun dalam hantarannya di Instagram rasmi mendedahkan, penolakan oleh pengundi terhadap calon Barisan Nasional (BN) ditempatkan Pengerusi BN, Datuk Seri Ahmad Zahid Hamidi jelas kelihatan apabila beliau sendiri dan jenteranya membantu parti, sepanjang tempoh kempen Pilihan Raya Umum Ke-15 (PRU15).

“Bila tiba tempoh kempen bermula hanya kelihatan bendera dan poster parti lawan mewarnai Ampang, BN tenggelam ke dasar lautan.

“Bayangkan hari Penamaan Calon MCA Ampang hadir bersama dengan 25 ahli sahaja. Bagaimanapun kami anak muda masih terus membantu calon BN tetapi penolakan oleh pengundi jelas kelihatan.

“Apabila Parlimen Ampang diserahkan kepada MCA, hampir setiap hari saya mencari ruang dan peluang untuk menyatakan hasrat bahawa UMNO mampu memberi saingan hebat kepada penyandang Ahli Parlimen, Datuk Zuraida Kamarudin, kerana (Pengerusi BN) mahu menjaga hati MCA, maka ia kekal milik MCA,” katanya hari ini.

EXCO Pemuda UMNO itu berkata, meskipun akar umbi dan kepimpinan menghormati institusi Presiden tetapi sebagai pemimpin, Presiden juga perlu berlapang dada menghormati kehendak akar umbi.

“Sudah tiba masa UMNO dipimpin oleh barisan anak muda yang mampu mengembalikan keyakinan rakyat.

“Majoriti anak muda mahukan pemimpin yang bersih, pemimpin yang tidak terpalit dengan sebarang kes rasuah. Mereka tiada pilihan.

Menurutnya, hanya satu cara mereka dapat menghukum pemimpin yang dilihat sombong dan angkuh. Hanya satu cara merehatkan pemimpin parti yang dilihat gergasi berkuku tajam, katanya lagi.

“Ada juga rakyat mahukan Anwar Ibrahim sebagai Perdana Menteri, tetapi tidak mahu DAP bersama. Akhirnya pilihan yang ada adalah Perikatan Nasional (PN).

“Ayahanda Presiden, sudah tiba masanya Presiden berehat sepenuhnya dan beri tumpuan kepada kes mahkamah yang sedang berjalan. Berilah kami mandat bersihkan BN. Masih belum terlambat untuk kami berjuang kembalikan keyakinan rakyat,” katanya.

Author

Tun Puteh Wanti

View all posts

View all posts


Kerajaan, pembangkang setuju tidak perlu MoU baharu – Ismail Sabri

KUALA LUMPUR: Kerajaan dan pembangkang bersetuju bahawa perjanjian bertulis yang baharu bagi menggantikan Memorandum Persefahaman (MoU) Transformasi dan Kestabilan Politik yang ditandatangani pada September 2021 adalah tidak perlu.

Bagaimanapun Perdana Menteri Datuk Seri Ismail Sabri Yaakob berkata, persefahaman tanpa bertulis demi kepentingan rakyat dan kestabilan politik masih boleh diteruskan.

“Soal sambung atau tidak (MoU) tidak penting, yang penting adalah persefahaman untuk kepentingan rakyat diteruskan.

“Kita sama-sama setuju bahawa tidak perlu perjanjian baharu secara bertulis, tetapi persefahaman untuk kepentingan rakyat bagi menjamin kestabilan politik, boleh teruskan,” katanya kepada pemberita selepas merasmikan Majlis Sambutan Jubli Perak 25 Tahun Perbadanan Tabung Pendidikan Tinggi Nasional (PTPTN) di sini hari ini.

Sementara itu katanya beberapa perkara dalam MoU antara kerajaan Persekutuan dengan Pakatan Harapan (PH), tetap akan dilaksanakan, seperti mewujudkan peruntukan larangan Ahli Dewan Rakyat bertukar parti dan undang-undang pendanaan politik.

Ismail Sabri yang juga Naib Presiden UMNO berkata beliau akur dengan keputusan parti itu agar tidak meneruskan perjanjian dan telah menyampaikan perkara berkenaan ketika perjumpaan bersama ketua parti-parti pembangkang baru-baru ini.

Ditanya mengenai tarikh tamat MoU berkenaan, Ismail Sabri berkata MoU itu sebenarnya hanya tamat apabila Parlimen dibubarkan.

Katanya MoU yang ditandatangani itu hanya menyebut Pilihan Raya Umum tidak boleh diadakan sebelum 31 Julai ini dan bukan mengenai tarikh luput perjanjian.

Beliau juga menegaskan pembubaran Parlimen tidak bergantung pada mana-mana perkara dan ia akan dibubarkan apabila tiba waktunya.

“Apabila saya anggap ia sampai waktu untuk bubar, saya bubarkan (Parlimen), sama ada tahun ini atau tahun depan,” katanya.

Pada 13 September 2021, kerajaan Persekutuan dan PH memeterai MoU itu bagi membentuk kerjasama dwipartisan merangkumi aspek pemerkasaan pelan COVID-19, transformasi pentadbiran, pembaharuan Parlimen, kebebasan institusi kehakiman, Perjanjian Malaysia 1963 (MA63) dan pembentukan jawatankuasa pemandu. – BERNAMA


Manchester City tewaskan Arsenal 3-1 untuk rampas kedudukan teratas EPL

MANCHESTER City berjaya menewaskan Arsenal untuk mendahului carta Liga Perdana Inggeris (EPL) selepas Jack Grealish dan Erling Haaland berjaya menjaringkan gol di separuh masa kedua untuk memberikan kemenangan 3-1 kepada juara bertahan itu dalam satu perlawanan yang mendebarkan di Stadium Emirates awal pagi tadi.

Grealish dengan mudah membuat satu sepakan leret hasil umpanan cantik dari Gundogan untuk menewaskan Aaron Ramsdale pada minit ke-72 sebelum Haaland menambah derita Arsenal 10 minit kemudian untuk memastikan tiga mata dibawa pulang.

Sebelum itu, Manchester City membuka tirai jaringan menerusi sepakan cantik daripada pemain tengan mereka, Kevin De Bruyne untuk memanfaatkan kesilapan yang dilakukan pertahanan Arsenal, Takehiro Tomiyasu pada minit ke-24.

Namun, Arsenal berjaya mengikat kedudukan sebelum tamat separuh masa pertama hasil sepakan penalti Bukayo Saka selepas Eddie Nketiah dikasari oleh Ederson di dalam kotak penalti.

Pasukan pelawat dihadiahkan sepakan penalti pada separuh masa kedua apabila Haaland dikasari namun pengadil membatalkan keputusan itu setelah pembantu video pengadil (VAR) mengesan Haaland berada di kedudukan offside  sebelum insiden itu berlaku.

Kekalahan pertama Arsenal di laman sendiri musim ini memberikan impak besar dalam misi perebutan kejuaraan bagi pasukan bimbingan Mikel Arteta itu dan kini mereka hanya mengutip satu mata daripada tiga perlawanan terakhir mereka.

Kekalahan Arsenal di bawah bimbingan Arteta ini merupakan kekalahan ke 11 berturut-turut Arsenal kepada Manchester City dalam saingan EPL.

Perlawan awal pagi tadi juga turut memberikan impak yang hebat dalam pertarungan antara dua pasukan teratas Liga Perdana Inggeris itu.

City kini mendahului carta liga dengan perbezaan gol dan sementara Arsenal mempunyai kurang satu perlawanan.

Author

Muhammad Nor Fadzly Mahat

View all posts

View all posts


Pasukan khas bakal ditubuh perhalusi cadangan akta 3R – Azalina

KLANG: Satu pasukan khas akan ditubuhkan bagi meneliti dan memperhalusi cadangan mewujudkan akta baharu berkaitan isu agama, raja dan kaum (3R) di negara ini.

Langkah itu bertujuan menangani pihak yang sengaja mencetuskan provokasi melampau dan kebencian rakyat mengenai isu tersebut.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, beliau akan mengadakan pertemuan pertama dengan pihak berkaitan di Pusat Timbang Tara Antarabangsa Asia (AIAC), Kuala Lumpur pada Jumaat ini.

Tegas beliau, pihak berkenaan antaranya melibatkan Jabatan Peguam Negara, Majlis Peguam, agensi penguatkuasaan, pertubuhan bukan kerajaan (NGO) dan badan profesional, lapor Kosmo.

“Jika kita lihat contoh negara lain, ia tidak hanya memfokuskan aspek jenayah tetapi juga penekanan mengenai kaunseling dan pendidikan. Memang ia di bawah Kementerian Perpaduan, namun saya hanya melihat kepada aspek undang-undang.

“Jadi, menerusi pasukan khas itu, kita akan membincangkan kepada Kabinet dari segi pandangan sama ada undang-undang sudah mencukupi atau perlu akta baharu yang perlu dikaji,” katanya ketika ditemui pada program Townhall UMNO Kota Raja di Royal Mustika Ballroom di sini, malam tadi.

Minggu lalu, media melaporkan kerajaan mengkaji untuk mewujudkan akta baharu berkaitan berdasarkan aspek sivil.

Akta yang mungkin dinamakan Akta Negara Bangsa itu mirip Akta Keharmonian Kaum di Singapura dan cadangan mengenainya dibentangkan kepada Jemaah Menteri pada mesyuarat Kabinet.

Ketika ini, kesalahan melibatkan isu 3R disiasat mengikut Akta Hasutan 1948 yang lebih menjurus kepada elemen kesalahan jenayah.

Jelas Azalina, dakwaan pihak bahawa kerajaan zalim tidak betul kerana undang-undang baharu perlu menunggu sidang Parlimen pada Oktober depan.

“Selain itu, ia memerlukan sesi libat urus dan akan ada wakil Parlimen untuk membahasnya. Kita di Malaysia kena ikut amalan demokrasi dan perlu melakukan undi dahulu. Saya pelik kenapa tiba-tiba menuduh kerajaan menggunakan pendekatan kuku besi pula. Mahu bagi komen perlu tunggu dulu undang-undang itu dirangka untuk diberi penilaian,” ujarnya.

Tambah beliau, cadangan itu kini masih di peringkat perbincangan dan pihaknya mahu mendengar pandangan daripada semua pihak terlibat.

“Kita boleh bercakap apa-apa dan kebebasan bersuara tetapi jangan berniat sehingga menimbulkan provokasi dan kebencian. Negara ini masih mempunyai peruntukan undang-undang jenayah seperti Kanun Keseksaan, Akta Mesin Cetak dan Penerbitan dan Akta Suruhanjaya Komunikasi dan Multimedia Malaysia,” katanya.

Author

Media Variasi

View all posts

View all posts


‘Tak suka binatang, janganlah zalim’ – Kucing disimbah cat putih oleh individu tidak bertanggungjawab

KEJAM! Itulah perkataaan yang sesuai digambarkan kepada pelaku yang sanggup menyimbah cat putih ke atas seekor kucing.

Pengguna aplikasi X @izzat_bashir, menyelar tindakan zalim individu terbabit yang tergamak berbuat demikian.

“Sapa-sapa pon, kalau tak suka binatang, janganlah zalim. Buanglah dia kat tempat lain ke apa.

“But jangan lah buat aniaya macam ni. Kesian, tak sampai hati lah.

“Anyway aku dah inform pihak berkenaan untuk uruskan,” tulisnya.

Perkongsian gambar oleh Izzat itu melihatkan keadaan kucing yang dipenuhi cat putih tersebut tidak berdaya dan kelihatan lemah.

Hantaran itu telah mengundang kemarahan netizen terhadap si pelaku yang tidak berperikemanusiaan.

“Cela** betul lah perangai manusia macam ni. Perlu ke sampai nak simbah cat. Eh tak ada akalnya alahai. Semoga dibalas Tuhan dengan perbuatan terkutuk,” komen netizen.

“Weyh jahat jahat jahat jahat jahat jahatnya orang yang simbah dia dengan cat putih. Ya Allah sakitnya hati aku,” luah netizen.

“omg so heartless lah orang yang buat binatang macam ni. This is so cruel! janganlah buat kucing tu macam tu kalau tak suka. Ugh,” selar netizen.

Menerusi hantaran terbaru Izzat, kucing berkenaan dikatakan telah dibersihkan namun masih lagi dalam keadaan lemah.

Author

Nurul Ain Japri

View all posts

View all posts


KPDN N.Sembilan sita 37,570 liter diesel bersubsidi

SEREMBAN: Kementerian Perdagangan Dalam Negeri dan Kos Sara Hidup (KPDN) Negeri Sembilan menyita 37,570 liter minyak diesel bersubsidi di sebuah premis terbuka di Kampung Sungai Nipah, Port Dickson, dekat sini semalam.

Pengarahnya, Muhammad Zahir Mazlan berkata, dalam serbuan menerusi Op Tiris sejak pukul 11.30 pagi Rabu hingga petang semalam itu, pihaknya turut merampas dua lori tangki dengan keseluruhan nilai rampasan berjumlah RM114,755.

“Lokasinya di dalam ladang kelapa sawit dan kita menemukan premis terbuka yang mempunyai dua skid tank dan dua lori tangki yang masih belum dimatikan enjinnya. Tiada individu berada di premis itu dan disyaki melarikan diri sebaik menyedari kehadiran pasukan serbuan.

“Pemeriksaan menyeluruh mendapati terdapat minyak disyaki diesel ditemukan di dalam skid tank dan lori tangki. Ketika serbuan, kita dapati sedang berlaku proses pemindahan minyak diesel dari satu lori tangki ke lori tangki kedua,” katanya dalam kenyataan hari ini.

Beliau berkata, satu kertas siasatan di bawah Akta Kawalan Bekalan (AKB) 1961 dibuka bagi mengenal pasti individu atau syarikat terlibat serta rantaian pengedaran minyak diesel itu termasuk sumber minyak diesel diperoleh dan diedarkan.

Muhammad Zahir berkata pihaknya akan terus menggerakkan penguatkuasaan selain tidak berkompromi dalam menguatkuasakan undang-undang di bawah KPDN khususnya dalam membanteras ketirisan dan penyelewengan barang kawalan diesel yang mempunyai kepentingan kepada awam. – BERNAMA


Penjawat awam Selangor terima Bantuan Khas Aidilfitri sebulan gaji

SHAH ALAM: Menteri Besar Selangor, Datuk Seri Amirudin Shari mengumumkan anggota perkhidmatan kerajaan negeri itu, akan menerima bantuan khas kewangan sempena Hari Raya Aidilfitri sebanyak satu bulan gaji atau minimum RM1,000.

Beliau berkata, ia merangkumi penjawat awam di bawah pentadbiran Setiausaha Kerajaan (SUK) Selangor, penjawat awam persekutuan di bawah pentadbiran SUK Selangor, Ahli Majlis serta guru Kelas Al-Quran dan Fardu Ain (KAFA).

“Selain itu, bagi pemimpin masyarakat seperti Pengerusi Majlis Pengurusan Komuniti Kampung (MPKK), Setiausaha MPKK, Pegawai Perhubungan Kampung, Ketua Komuniti, Penyelia Pusat Wanita Berdaya Selangor (WBS) dan Penggerak Belia Selangor (PeBS), akan menerima sebulan elaun,” katanya.

Berucap pada Majlis Rapat Rahmah Ramadan dan Majlis Berbuka Puasa bersama Warga Penjawat Awam Negeri Selangor di sini hari ini, Amirudin juga mengumumkan bagi penggerak masjid seperti nazir, imam rawatib, siak, bilal dan guru rakyat, akan menerima bantuan khas sebanyak RM500.

“Sebagai tanda penghargaan kepada jasa dan komitmen penjawat awam kerajaan persekutuan yang berkhidmat di negeri ini seperti polis, tentera, guru dan jururawat yang berpendapatan bawah RM3,000 sebulan (gaji pokok), turut akan menerima sebanyak RM200 secara sekali beri,” katanya.

Amirudin berkata, bantuan khas kewangan itu dijangka dapat dibuat kepada semua anggota yang berkelayakan, selewat-lewatnya pada 21 April depan.

Amirudin berkata bantuan khas itu, sebagai menghargai usaha serta komitmen penjawat awam yang tidak mengenal erti penat bersama-sama memakmurkan negeri.

“Saya harap ia beri kelegaan dan menambah semangat kita semua, selain teruskan momentum sedia ada,” katanya.- BERNAMA


Memang tiada lafaz “Wallahi, Wabillahi, Watallahi” ketika angkat sumpah Ahli Parlimen

KUALA LUMPUR: Kalimah “Wallahi, Wabillahi, Watallahi” sememangnya tidak dilafazkan ketika majlis angkat sumpah Ahli Parlimen, bukan sahaja bagi penggal ini tetapi juga termasuk penggal-penggal yang lepas.

Menteri Komunikasi dan Digital, Fahmi Fadzil menjelaskan bahawa Yang Dipertua Dewan Rakyat, Tan Sri Johari Abdul juga turut memberikan jawapan bahawa perkara itu tiada dalam peraturan mesyuarat.

Menerusi video yang dimuat naik dalam TikTok, Fahmi berkata untuk memastikan kesahihan dakwaan yang dibangkitkan Ahli Parlimen Arau Datuk Seri Shahidan Kassim itu, beliau telah meneliti semua upacara majlis angkat sumpah Ahli Parlimen yang berlangsung sebelum ini.

Ia turut membabitkan angkat sumpah oleh Shahidan dan Timbalan Perdana Menteri Datuk Seri Ahmad Zahid Hamidi pada tahun lepas, Ahli Parlimen Pagoh Tan Sri Muhyiddin Yassin (2018), Ahli Parlimen Marang Tan Sri Abdul Hadi Awang (2013) dan terbaharu Ahli Parlimen Kulai Suhaizan Kaiat pada Selasa lepas.

“Jelas tidak ada bacaan ungkapan ‘Wallahi, Wabillahi, Watallahi’ dalam majlis angkat sumpah Ahli-Ahli Parlimen bukan hanya dalam penggal ini, malah untuk penggal-penggal sebelum ini pun.

“Datuk Seri Shahidan, hentikan cuba membuat provokasi dalam Parlimen dengan kenyataan-kenyataan yang tidak berasaskan kepada fakta apatah lagi bila terbukti Datuk Seri Shahidan sendiri sebagai Ahli Parlimen tidak membaca ungkapan yang Datuk Seri sebutkan itu,” katanya.

Semalam, tular sebuah video yang memaparkan Shahidan meminta penjelasan berhubung kalimah “Wallahi, Wabillahi Watallahi” tidak dilafazkan Suhaizan yang juga Naib Pengerusi Amanah Johor ketika mengangkat sumpah jawatan sebagai Ahli Dewan Rakyat.

Fahmi dalam pada itu turut menasihati masyarakat agar melakukan semakan terlebih dahulu sebelum menyebarkannya.

Author

Taufik Asmady Abdul Aziz

View all posts

View all posts


Bebas bersuara tak bermaksud bebas tabur fitnah – Fahmi Fadzil

CYBERJAYA: Menteri Komunikasi dan Digital, Fahmi Fadzil menegaskan bahawa kerajaan sentiasa terbuka dengan konsep kebebasan bersuara.

Bagaimanapun, kebebasan itu harus difahami setiap individu supaya tidak menyalahgunakan untuk perkara sebaliknya.

Pada masa sama, Fahmi turut memaklumkan Kementeriannya turut membuat jalinan kerjasama strategik dengan penyedia-penyedia platform media sosial.

“Semalam saya bermesyuarat secara hibrid bersama pihak Twitter di Angkasapuri.

“Kementerian telah menjalinkan kerjasama strategik dengan penyedia-penyedia platform media sosial melalui siri pertemuan sebelum ini.

“Seperti yang saya tegaskan di Parlimen, kerajaan akan sentiasa menyokong kebebasan bersuara termasuk di media sosial. Tetapi kebebasan bersuara bukan kebebasan menabur fitnah,” tulisnya di Facebook hari ini.

Author

Diyana Rahip

View all posts

View all posts


KKD sokong usaha bawa masuk peralatan studio produksi maya

KUALA LUMPUR: Kementerian Komunikasi dan Digital (KKD) menyokong sebarang usaha yang dilakukan oleh pemain industri perfileman untuk membawa masuk kelengkapan peralatan studio produksi maya ke Malaysia yang disifatkan mampu menjadi pencetus perubahan kepada industri itu.

Menteri Komunikasi dan Digital, Fahmi Fadzil berkata, ia bertepatan dengan peruntukan Belanjawan 2023 sebanyak RM102 juta, yang antara lain merangkumi Pengecualian Duti Import serta Cukai Jualan ke atas Peralatan Studio dan Produksi Penggambaran.

“… dalam konteks industri perfileman, apabila kita membawa masuk penggambaran filem dari luar ke Malaysia, kesan positif bukan sahaja dari segi pelaburan tetapi juga dari segi kemahiran dan pengalaman.

“Saya percaya dengan peralatan baharu digandingkan dengan pengalaman kita terlibat dalam filem yang lebih besar, ia akan membantu industri filem dari segi teknikal di Malaysia. Jadi saya lihat ini satu perkembangan yang positif dan semestinya pihak kementerian kami menyokong,” katanya kepada pemberita selepas merasmikan Hari Seniman Kebangsaan 2023 di sini malam ini.

Turut hadir Timbalan Menteri Komunikasi dan Digital, Teo Ni Ching, Ketua Setiausaha KKD, Datuk Seri Mohammad Mentek, Pengerusi Perbadanan Kemajuan Filem Nasional Malaysia (FINAS), Datuk Kamil Othman dan Ketua Pegawai Eksekutif FINAS, Profesor Dr Md Nasir Ibrahim.

Terdahulu, Fahmi dalam ucapan perasmian berkata beliau menaruh keyakinan bahawa industri kreatif amnya dan industri filem khususnya akan terus berkembang sebagai jentera ekonomi kreatif seperti negara luar termasuk Korea Selatan, China, Jepun serta Amerika Syarikat.

Beliau berkata menerusi sektor itu, kerajaan melalui KKD serta FINAS dapat terus meningkatkan pelaburan asing ke dalam negara melalui Insentif Penerbitan Filem di Malaysia (FIMI) dan perjanjian kerjasama produksi antarabangsa dengan negara seperti China, Korea dan Indonesia.

Pada masa sama, beliau mengingatkan penggiat industri kreatif untuk terus mengamalkan sikap keterbukaan dalam memberi serta menerima pandangan agar semak dan imbang dapat dilaksanakan.

“Salah tafsiran atau yang menyentuh sensitiviti sesuatu karya seni mesti dielakkan dalam keghairahan mengkomersialkannya.

“Kesefahaman ini penting untuk memastikan usaha dan kesepaduan bersama dapat dicapai dengan saling bertukar pandangan dan sokongan agar seni dan budaya rakyat Malaysia yang berbilang bangsa ini sentiasa terpelihara dan diperkembang ke tahap lebih tinggi,” katanya.

Hari Seniman Kebangsaan 2023 yang bertema ‘Filem Wadah Perpaduan, Titian Keharmonian’ merupakan simbolik penghargaan kepada penggiat seni dan budaya yang banyak menyumbang serta mengharumkan nama Malaysia.

Ia disambut pada 22 Mac setiap tahun dan dipilih bersempena tarikh kelahiran Tokoh Seniman Agung Negara Allahyarham Tan Sri P. Ramlee sebagai mengenang kembali selain menghargai jasa dan bakti beliau. – BERNAMA


Sultan Selangor berkenan rasmi Port Klang Cruise Terminal

PULAU INDAH: Sultan Selangor Sultan Sharafuddin Idris Shah hari ini berkenan merasmikan Port Klang Cruise Terminal (PKCT) di sini yang sebelum ini dikenali sebagai Boustead Cruise Centre.

Sultan Sharafuddin bertitah pengambilalihan dan penjenamaan semula terminal pelayaran itu dilihat sebagai tepat pada masanya iaitu pada ketika negara sedang berhadapan dengan krisis ekonomi yang meruncing kesan pandemik COVID-19.

“Beta yakin dengan usaha yang dilakukan oleh pihak PKCT, ia boleh dijadikan sebagai pemangkin kepada pertumbuhan sektor pelancongan domestik dan antarabangsa di samping menjana semula pendapatan industri pelancongan di Selangor yang teruk terjejas,” titah baginda.

Bagi mempertingkatkan mutu dan daya saing industri tersebut, Sultan Selangor menyarankan agar pihak PKCT dapat bekerjasama dalam mempertingkatkan tahap fasiliti dan infrastuktur di terminal supaya menjadi sebuah terminal pelayaran penumpang bertaraf antarabangsa.

Baginda juga bertitah agar kerajaan negeri bekerjasama dengan pihak PKCT bagi memperkenalkan industri kraf tangan tempatan yang berkualiti tinggi kepada pelancong yang singgah di PKCT dengan mengadakan pameran hasil kraf tangan dari merata pelosok negara khususnya Selangor.

Turut berangkat ke majlis tersebut, Tengku Permaisuri Selangor Tengku Permaisuri Norashikin dan Raja Muda Selangor Tengku Amir Shah Sultan Sharafuddin Idris Shah.

Hadir sama Menteri Besar Selangor Datuk Seri Amirudin Shari dan Menteri Pengangkutan Datuk Seri Dr Wee Ka Siong.

Sementara itu, Pengerusi PKCT Datuk Azman Shah Mohd Yusof berkata pihaknya akan berbincang dengan kerajaan untuk pelan pengembangan masa depan.

“Kami berhasrat untuk menambah dermaga bagi menampung lebih banyak singgahan kapal persiaran. Kami juga merancang untuk menaik taraf kemudahan terminal untuk menampung lebih ramai penumpang.

“Impian kami adalah untuk menjadikan PKCT sebagai pemangkin pertumbuhan industri pelancongan negara dan pemacu ekonomi Selangor,” katanya.

PKCT adalah sebuah terminal pelayaran yang kini dimiliki oleh Klang Port Management Sdn Bhd, anak syarikat Northport (Malaysia) Bhd (Northport) dan Westports Malaysia Sdn Bhd (Westports).

Pada Disember 2019, Northport dan Westports memeterai usaha sama untuk mengambil alih pegangan saham Boustead Cruise Centre Sdn Bhd (BCC) pada nisbah 50:50 daripada Boustead Holdings Bhd bagi mengambil alih terminal pelayaran, Boustead Cruise Centre.

Pada Mac 2021, Northport, Westports dan Boustead telah memeterai Perjanjian Jual Beli Saham (SSPA) untuk pemerolehan BCC dan pengambilalihan selesai pada 23 Sept 2021 seterusnya pemilik baharu melaksanakan penjenamaan semula dan kini terminal pelayaran itu dikenali sebagai PKCT. – BERNAMA


KBS, Aeon Big lancar Inisiatif Rahmah Sukan

CYBERJAYA: Kementerian Belia dan Sukan (KBS) dengan kerjasama syarikat Aeon Big (M) Sdn Bhd (Aeon Big), melancarkan Inisiatif Sukan Rahmah bagi mempromosi dan menyokong aktiviti sukan di negara ini.

Menterinya, Hannah Yeoh berkata, inisiatif itu adalah sebahagian daripada usaha  meneruskan legasi sahabat baiknya, Menteri Perdagangan Dalam Negeri dan Kos Sara Hidup (KPDN), Allahyarham Datuk Seri Sallahuddin Ayub dalam membantu golongan kurang berkemampuan atau B40.

“Inisiatif Sukan Rahmah adalah untuk meneruskan legasi dan usaha Allahyarham Salahuddin Ayub yang berusaha untuk memastikan tiada rakyat Malaysia yang tercicir akibat isu kos sara hidup.

“Dengan usaha bersama Aeon Big, saya percaya yang nak bersukan berpeluang untuk mendapatkan pakaian dan peralatan yang mampu milik untuk bersama-sama bersukan,” katanya menerusi hantaran di Facebook pada Rabu.

Justeru, Aeon Big kini menawarkan lebih 100 jenis peralatan dan pakaian sukan  dan pembeli boleh menikmati diskaun antara 10 hingga 30 peratus selama 10 minggu sehingga Hari Sukan Negara pada 14 Oktober depan.

Author

Diyana Rahip

View all posts

View all posts


Syarifah Nur Alisya harumkan nama Malaysia di Australia, terima anugerah berprestij

CYBERJAYA: Rezeki buat anak Malaysia apabila berjaya mencipta nama di negara orang.

Itulah yang diperolehi seorang anak muda, Syarifah Nur Alisya Syed Alwi, 21, yang dinobatkan sebagai penerima anugerah The F C Loughnan Price for First Year Geology di Sydney, Australia.

Khabar gembira itu dikongsi oleh Majlis Amanah Rakyat (MARA) menerusi hantaran di Facebook hari ini.

Menurut MARA, Syarifah menerima AUD500 beserta sijil penghargaan dari University of New South Wales.

“Pelajar yang berasal dari Putrajaya ini merupakan bekas pelajar Maktab Rendah Sains MARA (MRSM) Baling (2014 -2018) yang telah mendahului pelajar lain dari aspek pencapaian akademik serta paling cemerlang dari kalangan 100 pelajar lain yang mengikuti jurusan sama di universiti berkenaan.

“Atas kecemerlangannya dalam peperiksaan Sijil Pelajaran Malaysia (SPM), beliau telah ditawarkan penajaan MARA menerusi Program Young Talent Development Programme untuk melanjutkan pengajian dalam jurusan Bachelor of Advanced Science di University of South Wales,” tulisnya.

Sementara itu, Syarifah turut menzahirkan penghargaan terhadap para guru dan keluarganya yang banyak memberi sokongan serta sentiasa bersedia membantu untuk mencapai prestasi yang baik sehingga memperolehi anugerah itu.

”Peluang melanjutkan pelajaran yang diberikan oleh MARA akan digunakan sebaik mungkin untuk meningkatkan martabat bangsa dan negara kelak,” ujarnya.

The F C Loughnan Price for First Year Geology merupakan satu anugerah yang diberikan kepada pelajar tunggal yang memperolehi pencapaian cemerlang dalam jurusan akademik Bachelor of Advanced Science oleh University of New South Wales.

Author

Diyana Rahip

View all posts

View all posts


Video nasi kandar lauk babi: Presma harap ‘content creator’ lebih sensitif

CYBERJAYA: Persatuan Pengusaha Restoran Muslim Malaysia (Presma) kesal dengan hantaran klip video mempromosi nasi kandar berserta hidangan babi yang tular di media sosial baru-baru ini.

Presiden Presma, Datuk Jawahar Ali Taib Khan berkata, tindakan sedemikian disifatkan seperti penghinaan kepada industri nasi kandar di negara ini yang dipelopori pengusaha restoran Muslim sejak dahulu lagi.

Katanya, video itu boleh mengundang kekeliruan orang ramai terutama pelanggan dan peminat nasi kandar.

“Presma beranggapan ia akan menimbulkan kekeliruan kepada pelanggan serta penggemar nasi kandar di negara ini sekaligus memberikan gambaran negatif kepada menu kesukaan ramai ini.

“Justeru, Presma ingin menegaskan, hidangan nasi kandar di semua premis milik ahli Presma di seluruh negara dijamin halal dan bebas daripada bahan dilarang di dalam Islam,” kata Presma dalam satu kenyataan.

Dalam pada itu, Presma turut menasihatkan para pencipta kandungan supaya lebih sensitif dalam penghasilan karya mereka.

“Kepada mana-mana pencipta kandungan perlu lebih sensitif dan perlu mengambil kira soal makanan yang selama ini dikaitkan dengan orang Islam,” katanya.

Terdahulu, tular di media sosial video nasi kandar berserta hidangan babi yang dipromosikan oleh seorang wanita.

Malah, video berkenaan turut mendapat perhatian di grup WhatsApp dengan pesanan meminta orang Islam berhati-hati ketika memilih kedai nasi kandar yang ada di negara ini.

Author

Diyana Rahip

View all posts

View all posts


Kastam gagalkan cubaan seludup barangan elektrik bernilai lebih RM100,000

SEREMBAN: Jabatan Kastam Diraja Malaysia (JKDM) Negeri Sembilan mengagalkan cubaan masuk sebuah kontena yang dikesan menyeludup barangan elektrik dan peralatan memasak import bernilai lebih RM144,997 awal tahun ini.

Pengarah JKDM Negeri Sembilan, Mohammad Hafiz Ishak berkata, kontena membawa barangan tersebut telah ditahan di Terminal 1 Pelabuhan Utara selepas disyaki membawa dagangan yang memerlukan sijil kelulusan pengimportan (AP).

Beliau berkata, hasil pemeriksaan mendapati 800 unit peralatan elektrik dianggarkan bernilai RM108,964.80 dibawa masuk tidak mempunyai AP daripada Suruhanjaya Tenaga.

“Sebanyak 72 unit barangan memasak bernilai RM900 pula tidak diikrar dalam borang pengimportan dan cukai barangan elektrik berkenaan dianggarkan bernilai RM34,868.74 manakala cukai barangan memasak ialah RM238.50,” katanya dalam satu kenyataan di sini hari ini.

Modus operandi ialah membawa masuk barang import tanpa AP dan dijual di pasaran dan kes disiasat di bawah Akta Kastam 1967, Seksyen 135(1)(e) Akta 1967 dan Akta Cukai Jualan 2018. – BERNAMA


Orang ramai dah kurang makan di luar – Pemilik kedai makan

CYBERJAYA: Peratusan pelanggan yang berkunjung makan di kedai makan tempatan dipercayai semakin berkurangan di Lembah Klang sejak kebelakangan ini.

Malah, sebilangan pemilik perniagaan turut menyifatkan corak pembelian pelanggan yang memesan makanan di kedai juga semakin berbeza.

Seorang pemilik restoran di Shah Alam, Hazwandi Hassan, 38, berkata, bilangan pelanggan menurun kira-kira 20 peratus sejak Ogos lalu.

“Orang ramai masih perlu makan, tetapi mereka tidak makan banyak seperti dulu. Contohnya, jika dahulu mereka memesan lima bahagian, kini mereka hanya memesan tiga,” katanya seperti dilapor FMT.

Tambah Hazwandi, penurunan jumlah pelanggan itu membuatkan dia terpaksa membuat pelarasan terhadap tenaga kerjanya berikutan permintaan yang lebih rendah.

“Kami tidak mahu memberhentikan pekerja, tetapi kami telah memutuskan untuk menggilirkan syif mereka untuk mengurangkan kos tenaga kerja,” ujarnya.

Sementara itu, seorang lagi pemilik restoran di Subang Jaya, Alia Zaisun, 26, turut mengalami nasib yang sama iaitu kurang pelanggan sejak Julai lalu.

Katanya, penurunan itu berkemungkinan disebabkan trend orang ramai yang makan di rumah baru-baru ini atau membawa makan tengahari mereka ke tempat kerja.

Pada masa sama, seorang pemilik kafe di Kuala Lumpur selama 17 tahun, Intan, 60, juga akur dengan kadar penurunan jumlah pelanggan terutama pada hari bekerja sejak Ogos lalu.

Maklumnya, perkara sedemikian berlaku disebabkan oleh peningkatan kos bahan mentah, yang telah menyaksikan banyak pengusaha terpaksa menaikkan harga mereka.

“Sekarang harga gula RM5 sekilogram. Dulu RM2.50, tapi kalau tak naik harga macam mana nak bertahan?” luahnya.

Bagaimanapun, Intan menyatakan bahawa dia memilih untuk mengurangkan saiz portion daripada menaikkan harga.

Katanya lagi, kini dia hanya mampu bergantung kepada pelanggan setianya kerana sudah lama berniaga namun masih bimbang sekiranya perniagaan yang dibukanya itu terpaksa ditutup dek kerana kurang mendapat sambutan pelanggan.

Author

Diyana Rahip

View all posts

View all posts


Menangi enam negeri kewajipan besar PN – Abdul Hadi

JITRA: Presiden Pas, Tan Sri Abdul Hadi Awang menyifatkan kemenangan Perikatan Nasional (PN) di enam negeri pada Pilihan Raya Negeri (PRN) amat penting untuk membuat perubahan di peringkat Pusat.

Beliau berkata, negeri Kedah, Kelantan dan Terengganu yang ditadbir oleh PN ketika ini wajib dipertahankan pada pilihan raya berkenaan.

“Tinggal Negeri Sembilan, Selangor dan Pulau Pinang (untuk dikuasai). Kewajipan kita adalah mempertahankan negeri yang kita berjaya dan ambil alih tiga negeri lagi.

“Ia merupakan satu kewajipan yang sangat besar,” katanya ketika berucap pada Jelajah Mega PN Best di Dataran Darul Aman, di sini malam tadi.

Justeru, Abdul Hadi yang juga Timbalan Pengerusi PN meminta semua pengundi menunaikan kewajipan masing-masing dengan keluar mengundi PN pada 12 Ogos ini.

“Pilih calon yang kita kemukakan, calon yang boleh membawa mesej kita sama ada dengan kuasa memerintah kalau menang atau suara untuk melakukan kebaikan dan mencegah kemungkaran kalau jadi pembangkang.

“Marilah kita ajak mereka yang tidak hadir (ceramah) supaya bersama PN untuk membuat perubahan yang kita perjuangkan. Tegakkan Islam berkuasa memerintah, tegakkan Islam semua selamat,” ujarnya.

Sementara itu, Abdul Hadi meminta orang bukan Islam supaya tidak takut jika Islam memerintah negara ini kerana akhlak Islam masih tinggi.

“Orang bukan Islam boleh hidup di Kedah, Kelantan dan Terengganu kerana ada adab dalam Islam. Mereka (bukan Islam) tidak dipaksa, jangan bimbang. Kalau pilih yang lain berlaku ekstrem dalam Islam yang merisaukan diri sendiri,” katanya. – UTUSAN

Authors

Media Variasi

View all posts

Diyana Rahip

View all posts

View all posts

View all posts


Tiga lelaki dikesan menyamar sebagai polis di Lebuhraya Utara Selatan

JOHOR BAHRU: Polis sedang mengesan tiga lelaki dipercayai menyamar sebagai anggota pasukan keselamatan itu yang mengejar sebuah kenderaan di Kilometer 41.5 Lebuhraya Utara-Selatan arah utara berhampiran susur keluar Sedenak di Kulai seperti ditularkan di media sosial hari ini.

Pemangku Ketua Polis Daerah Kulai, Superintenden Yusof Othman berkata, pihaknya menerima laporan berhubung video berdurasi 27 saat itu daripada seorang anggota polis pada 1.52 tengah hari.

“Satu video dimuat naik oleh seorang pemilik akaun ‘Freeman Gan WT’ di laman Facebook memaparkan dirinya dikejar sebuah kereta yang menyamar sebagai pasukan polis semasa mangsa dalam perjalanan dari Singapura ke Genting Highlands melalui lebuh raya.

“Suspek dipercayai tiga lelaki bangsa tidak pasti memakai pelitup muka dan menggunakan lampu beacon biru seakan pasukan polis telah cuba menahan mangsa dengan membuat isyarat tangan agar mangsa memberhentikan kenderaan yang dipandu,” menurutnya dalam kenyataan hari ini.

Beliau berkata bagaimanapun, mangsa belum hadir ke balai polis untuk membuat laporan mengenai kejadian itu.

Yusof berkata, polis masih mengesan pemilik kedua-dua kenderaan dan kes itu disiasat mengikut Seksyen 170 Kanun Keseksaan.

Orang ramai yang mempunyai sebarang maklumat berhubung kejadian itu diminta tampil ke Ibu Pejabat Polis Daerah Kulai atau menghubungi talian 07-6637 222 atau pegawai penyiasat di talian 010-7647 789. – BERNAMA


Najib dihantar semula ke Penjara Kajang – HRC

KUALA LUMPUR: Bekas Perdana Menteri Datuk Seri Najib Tun Razak dihantar semula ke Penjara Kajang hari ini selepas menjalani rawatan dan pemantauan kesihatan di Hospital Rehabilitasi Cheras (HRC) di sini.

HRC dalam satu kenyataan berkata pakar perunding perubatan dari Hospital Kuala Lumpur dan HRC telah memberikan pelepasan perubatan dan membenarkan beliau dihantar semula ke penjara.

Menurut HRC, sejak dimasukkan ke hospital berkenaan Isnin lepas, Ahli Parlimen Pekan itu telah menjalani beberapa pemeriksaan dan rawatan rehabilitasi.

“Hasil pemeriksaan terkini yang telah dilakukan terhadap beliau oleh Pakar Perubatan Rehabilitasi HRC mendapati tahap kesihatan beliau kini berada dalam keadaan yang baik.

Beliau juga telah diberikan tunjuk ajar oleh Jurupulih Perubatan Fisioterapi HRC dan boleh menjalankan latihan teknik senaman secara kendiri,” kata HRC.

Menurut HRC, pakar perunding yang berkaitan juga mengadakan sidang keluarga bersama Najib dan ahli keluarga terdekat, dengan mereka telah dimaklumkan situasi terkini keadaan kesihatan serta pelan pemantauan kesihatan bekas perdana menteri itu.

“Bersesuaian dengan matlamat HRC, kami akan terus komited dan telus dalam pemberian perkhidmatan bagi memastikan pesakit yang dirawat di sini dapat mencapai tahap potensi yang optimum dan membolehkan seseorang individu mencapai tahap kefungsian yang maksimum,” menurut kenyataan itu.

Najib dihantar ke Penjara Kajang, 23 Ogos lepas selepas Mahkamah Persekutuan mengekalkan hukuman penjara 12 tahun dan denda RM210 juta terhadapnya kerana menyalahgunakan dana SRC International Sdn Bhd berjumlah RM42 juta.

Pada 12 Sept lepas, Jabatan Penjara memaklumkan Mahkamah Tinggi Kuala Lumpur telah memerintahkan supaya Najib dibawa ke hospital untuk menjalani pemeriksaan kesihatan setelah dimaklumkan keadaan kesihatan beliau tidak memuaskan. – BERNAMA


Pil ekstasi, Eramin 5 bernilai RM3.2 juta dirampas, penjual ikan ditahan

KUALA LUMPUR: Polis menahan seorang penjual ikan yang menjadikan kereta mewah dan banglo miliknya sebagai stor menyimpan dadah, dalam satu operasi di Selayang, Khamis lepas.

Ketua Polis Kuala Lumpur, Datuk Shuhaily Mohd Zain berkata, dalam operasi dari pukul 8.20 hingga 10.40 malam itu, polis merampas pil eramin 5 dan ekstasi seberat 77 kilogram (kg) dianggarkan bernilai RM3.2 juta daripada lelaki berusia 41 tahun itu.

Beliau berkata dalam serbuan pertama, polis menahan lelaki berkenaan di sebuah kondominium di Selayang dan menemukan 10 biji pil ekstasi disembunyikan dalam beg silang dibawanya.

“Susulan soal siasat, polis dibawa ke sebuah kereta jenis Mercedez Benz dipercayai miliknya yang diletakkan di kawasan tempat letak kereta di kondominium berkenaan dan menemukan pil eramin 5 serta ekstasi seberat 20 kg yang disembunyikan dalam bonet kereta itu,” katanya.

Bercakap dalam sidang media di Ibu Pejabat Polis Kontinjen Kuala Lumpur di sini hari ini, beliau berkata, suspek kemudiannya membawa polis ke sebuah banglo di Batu Caves di sini, yang dijadikan sebagai stor bagi menyimpan pil-pil berkenaan.

“Di banglo berkenaan pihak kami telah menemukan pil eramin 5 seberat 57kg, dan bekalan pil berkenaan dipercayai diperoleh daripada negara jiran. Suspek juga disyaki mula bergerak aktif Januari lepas dan mengedar pil-pil berkenaan di sekitar Lembah Klang menggunakan perkhidmatan runner,” katanya.

Shuhaily berkata, polis turut merampas wang tunai RM21,000, dua kereta Mercedez Benz dan sebuah kereta Perodua Alza dianggarkan bernilai RM390,000, menjadikan jumlah keseluruhan rampasan sekitar  RM3.6 juta.

“Suspek direman sehingga 25 Mei depan dan kes disiasat mengikut Seksyen 39B Akta Dadah Berbahaya 1952,” katanya. – BERNAMA


PRU15: NGO mesra PH hantar senarai calon sebagai rakan strategik

KUALA LUMPUR: Dua pertubuhan badan bukan kerajaan (NGO) dikenali sebagai Reformasi Rakyat Malaysia (RAPAT) dan Kumpulan Indian Action Team (I-ACT 2050) telah menawarkan untuk menjadi calon mewakili Pakatan Harapan (PH) pada Pilihan Raya Umum ke-15.

Pengerusi RAPAT Malaysia, Rajaratnam Arumugam, senarai calon yang terdiri daripada ahli profesional yang terlibat aktif menerusi kerja-kerja amal dan kebajikan dalam kumpulan itu telah diserahkan kepada Pengerusi PH, Datuk Seri Anwar Ibrahim sebagai rakan strategik PH berdepan PRU15.

Walaubagaimanapun, beliau enggan menyatakan jumlah dan kuota calon yang dihantar ke Majlis Presiden PH.

“RAPAT Malaysia dan I-ACT 2050 akan bekerjasama dengan semua parti komponen PH sebagai rakan strategik untuk menghadapi PRU15.

“Senarai calon sudah dihantar tetapi saya tidak boleh dedahkan jumlah. Terpulang kepada pucuk pimpinan tertinggi Pakatan Harapan. Yang penting kita kena pastikan PH menang PRU15 untuk merangka satu polisi yang jelas memperjuangkan masyarakat India di negara.

“Kami memohon kerjasama serta sokongan PH dalam mempertimbangkan calon-calon dari NGO mesra PH untuk diketengahkan pada PRU15 ini,” katanya kepada pemberita dalam sidang media di Sentul Curry House, di sini pada Selasa.

Kata Rajaratnam, kumpulan I-ACT 2050 juga telah merangka sebuah manifesto khas untuk memperjuangkan komuniti India bagi mendapat pertimbangan daripada PH dimasukkan dalam sebahagian manifesto gabungan pembangkang itu dalam PRU15.

Dalam pada itu, beliau juga menyokong keputusan Parti Sosialis Malaysia (PSM) menyertai PH sebagai rakan strategik bagi menghadapi PRU15.

Konvensyen Pakatan Harapan (PH) akan diadakan di Pusat Konvensyen Antarabangsa Ipoh (IICC)  pada 29 Oktober ini yang membawa lima perkara iaitu calon Perdana Menteri dari PH, pembahagian kerusi antara parti komponen PH di seluruh negara, manifesto pilihan raya, lagu tema serta maskot yang akan digunakan semasa Pilihan Raya Umum ke-15 (PRU15).

Author

Mohamad Fitri Hazim Hazam

View all posts

View all posts


Dah tujuh tahun ibu hilang, anak setia menanti kepulangan

CYBERJAYA: Kasih seorang anak terhadap ibunya yang hilang tujuh tahun lalu kekal setia dan masih menanti kepulangan bonda tercinta itu.

Halimatul Sa’Diah Zainuddin, 66, berkata, ibunya hilang tujuh tahun lalu iaitu pada puasa kelima tahun 2016.

Katanya, ibunya, Sapiah Mat Dauh, berumur 87 ketika itu, hilang selepas keluar dari rumahnya untuk ke rumah anaknya yang lain di Kampung Permatang Jambu, Degong Langkap, Pasir Salak.

Kehilangan tanpa khabar berita emaknya tetap dirasai apatah lagi kejadian itu berlaku pada bulan Ramadan 2016.

“Sebelum bulan Ramadan lagi, emak sudah berada di rumah saya. Pada puasa hari yang kelima, emak beritahu dia nak keluar rumah untuk ke rumah anaknya yang lain tidak jauh dari rumah saya, katanya dia hendak mengambil kain dan suruh saya jahit untuk sambut raya pada tahun itu.

“Sejak itu emak tak pulang, kami tunggu hingga ke malam, emak tak balik-balik. Saya ke rumah adik bertanyakan mengenai emak, tapi adik saya kata emak tidak datang ke rumahnya pada hari tersebut.

“Kami semua berusaha mencari emak namun tidak berjaya, malah semua agensi dan pasukan mencari dan menyelamat yang mencari emak, gagal menemukan sebarang petunjuk. Sejak hari itu, emak tidak pernah pulang,” katanya seperti dilapor Utusan Malaysia.

Menurutnya, ada beberapa individu menghubunginya dan memberitahu ada ternampak emaknya di kebun kelapa sawit menghala ke Langkap.

“Namun kami semua hampa kerana masih tidak menemukan emak,” katanya.

Menjelang Aidilfitri, dia tetap terkenangkan emaknya itu sambil berharap kepulangannya suatu hari nanti.

Jelasnya, sehingga kini usaha mencari ibunya itu masih diteruskan.

“Kami semua ahli keluarga tetap mencari dan menunggu kepulangan emak, kami yakin emak masih ada, jika mati mana mayatnya? Setiap tahun apabila tiba bulan puasa, kami pasti teringat emak. Kami berdoa semoga emak ditemukan. Kami tidak putus berharap agak emak balik pada raya tahun ini, kami semua rindukan emak.

“Sejak kehilangan emak, setiap kali raya kami tidak lagi rasa seronok seperti semasa ada emak. Jika emak masih hidup semoga dibukakan hatinya untuk pulang bersama kami,” ungkapnya.

Author

Diyana Rahip

View all posts

View all posts


Pembantu kedai simpan 19,011 gambar, video lucah kanak-kanak dalam ‘pendrive’

TELUK INTAN: Mahkamah Majistret hari ini menjatuhkan hukuman penjara enam bulan dan denda RM2,500 terhadap seorang pembantu kedai kerana memiliki 19,011 gambar dan video lucah kanak-kanak yang disimpan dalam pemacu pena.

Tertuduh, Liew Ming Hui, 24, turut berdepan hukuman penjara lima bulan lagi sekiranya gagal membayar denda terbabit.

Majistret T. Ashvinii menjatuhkan hukuman itu setelah tertuduh yang masih bujang itu mengaku bersalah di hadapan, lapor Kosmo pada Jumaat.

Mengikut pertuduhan, lelaki itu didakwa memiliki bahan pornografi iaitu satu unit ‘memory card’ (pendrive) yang mengandungi video dan gambar melibatkan kanak-kanak.

Kesalahan didakwa dilakukan tertuduh di sebuah rumah di Langkap di dalam daerah Hilir Perak pada pukul 4.20 petang, 29 Mei 2023.

Pendakwaan ke atasnya dikemukakan mengikut Seksyen 10 Akta Kesalahan-kesalahan Seksual Terhadap Kanak-kanak 2017 (Akta 792) yang membawa hukuman penjara hingga lima tahun atau denda tidak melebihi RM10,000 atau kedua-duanya, jika sabit kesalahan.

Pendakwaan dikendalikan Timbalan Pendakwa Raya, Izzuddin Fakri Hamdan manakala tertuduh diwakili peguam Jude Pereira.

Terdahulu, Pereira memohon anak guamnya dikenakan hukuman ringan berbentuk denda atas alasan telah insaf dan ia merupakan kesalahan pertama tertuduh namun Izzuddin Fakri memohon mahkamah memberi hukuman setimpal yang dapat memberi pengajaran kepada tertuduh dan orang ramai.

Dalam prosiding sama, Pereira memohon penggantungan pelaksanaan hukuman penjara sementara pihaknya membuat rayuan, namun permohonan ditolak dan mahkamah menetapkan tertuduh menjalani hukuman penjara bermula dia disabitkan bersalah, hari ini.

Berdasarkan fakta kes, tertuduh ditahan oleh sepasukan pegawai dan anggota polis dari Bahagian Siasatan Jenayah (JSJ) Ibu Pejabat Polis Daerah (IPD) Hilir Perak ketika pemeriksaan dijalankan di sebuah rumah di Langkap.

Hasil pemeriksaan di rumah berkenaan, polis membuat rampasan barang kes iaitu sebuah komputer riba, satu unit adaptor komputer dan satu unit pemacu pena.

Berdasarkan siasatan, didapati terdapat sebanyak 19,011 dokumen melibatkan video dan gambar kanak-kanak pornografi di dalam pemacu pena yang dirampas di tempat tinggal dan juga dalam milikan tertuduh.

Author

Diyana Rahip

View all posts

View all posts


Tular kebakaran di bangunan Kementerian Kewangan

PUTRAJAYA: Kebakaran yang berlaku di salah sebuah bangunan Kementerian Kewangan di Putrajaya pada petang Selasa berjaya dipadamkan.

Sumber daripada Jabatan Bomba dan Penyelamat Putrajaya berkata, kebakaran tersebut berlaku pada jam 2.30 petang.

“Kebakaran berpunca daripada sisa pepejal di tapak pelupusan. Ia dikawal dan tiada kemalangan jiwa,” katanya, lapor FMT.

Sementara itu, Jurucakap Kementerian Kewangan mengesahkan berlakunya kebakaran itu dan berkata satu kenyataan berkenaan kejadian akan dikeluarkan tidak lama lagi.

Pada masa sama, beberapa rakaman mengenai kebakaran tersebut juga telah tular di media sosial dan dapat dilihat menerusi video berdurasi 48 saat itu, kelihatan jentera bomba memasuki ruangan parkir di bangunan kejadian.

Author

Faridah Amiratul

View all posts

View all posts


Pakar saran kerajaan tangani krisis ekonomi melalui Bajet 2023

CYBERJAYA: Pakar ekonomi, Professor Emeritus Dr Barjoyai Bardai menyarankan kerajaan menangani krisis ekonomi yang akan datang melalui Bajet 2023 yang akan dibentangkan pada Jumaat ini.

Beliau ketika dihubungi MEDIA VARIASI pada Selasa, berharap belanjawan kali ini akan mempunyai matlamat jangka panjang dan jangka pendek.

Menurutnya ini kerana tahun 2023 akan menjadi tahun yang mencabar kepada seluruh dunia termasuk Malaysia di mana kos sara hidup dianggarkan akan meningkat dengan banyak.

“Jadi bagaimana nak menangani? Kita harapkan kerajaan memikirkan subsidi terus ke dalam harga barang khususnya harga barang yang penting, keperluan hidup asas, misalnya beras, minyak masak, ayam, ikan, sayur-sayuran, buah-buahan, gula dan sebagainya,” katanya.

Selain itu, beliau menyarankan kerajaan menstrukturkan semula kerana kerajaan tidak banyak upaya memberikan subsidi, ditambah dengan kerajaan sudah mengeluarkan hampir RM80 bilion subsidi.

“Jadi kalau mereka nak tambah, mungkin tak boleh, jadi kita perlu strukturkan semula.

“Misalnya subsidi petrol RM36 bilion sekarang kita boleh cuba kurangkan dengan memulakan program subsidi bersasar kepada kumpulan yang memerlukannya, iaitu orang yang menggunakan motosikal dan kereta yang berkuasa rendah.

“Itu penting, yang perlu ditonjolkan, supaya rakyat tahu bahawa kerajaan benar-benar ikhlas memperjuangkan mereka,” katanya lagi.

Tambahnya, kerajaan juga perlu memulakan segera usaha untuk meningkatkan pendapatan rakyat dengan mengumumkan satu sasaran baharu.

“Kalau kerajaan boleh mengumumkan satu sasaran baharu, katalah dalam masa lima tahun, pendapatan purata atau pendapatan menengah semua isi rumah mestilah melebihi RM5,000.

“Ini boleh jadi satu pendorong kepada semua orang untuk mencapai matlamat ini dan kalau dapat dicapai, kita akan benar-benar keluar daripada jerat kelas menengah yang kita rasai hari ini,” ujarnya.

Author

Faridah Amiratul

View all posts

View all posts


PRU15: BN perlu tampilkan calon orang muda dari UMNO di Parlimen Ranau

CYBERJAYA: Barisan Nasional (BN) perlu menampilkan calon orang muda bagi mewakili gabungan parti itu di Parlimen Ranau untuk mewakili anak muda di kawasan itu bagi menghadapi Pilihan Raya Umum ke-15 (PRU15).

Ketua Pemuda UMNO Bahagian Ranau, Vennex Jasmin berkata, pucuk pimpinan diminta untuk memberi peluang kepada Pemuda UMNO mewakili parti itu memandangkan gerak kerja sudah dilaksanakan oleh pemuda bahagian Ranau di kawasan terbabit.

“Khabar angin, kemungkinan kerusi Parlimen Ranau akan diberikan kepada Gerakan Rakyat Sabah (GRS). Namun, BN meminta peluang diberikan kepada kami untuk mewakili sebagai calon.

“Gerak kerja kami sudah usahakan untuk membantu rakyat Ranau mengikut kemampuan kami walaupun tidak mempunyai kuasa. Saya sudah menawarkan diri sebagai calon untuk mewakili BN. Sekiranya dicalonkan, saya sudah bersedia untuk hadapi PRU15,” katanya kepada MEDIA VARIASI.

Terdahulu, MEDIA VARIASI melaporkan Ketua Pemuda UMNO Bahagian Ranau, Vennex Jasmin menawarkan diri untuk bertanding mewakili Barisan Nasional di Parlimen Ranau pada Pilihan Raya Umum ke-15 nanti.

Pengumuman tawaran itu dibuat Mesyuarat Pemuda UMNO Bahagian Parlimen 179 pada 10 Oktober lalu.

Author

Mohamad Fitri Hazim Hazam

View all posts

View all posts


Lelaki rembat barang kemas di Kota Tinggi kena penjara 6 bulan

KOTA TINGGI: Seorang lelaki yang ditahan polis atas kesalahan meragut seorang wanita dijatuhkan hukuman penjara enam bulan oleh Mahkamah Majistret Kota Tinggi pada Selasa.

Ketua Polis Daerah Kota Tinggi, Superintenden Hussin Zamora berkata, polis menerima laporan berhubung kejadian itu pada 16 Oktober, yang mana seorang lelaki warga tempatan berusia 27 tahun berjaya ditahan dengan bantuan orang awam.

Menurutnya, ketika ditahan, polis turut merampas dua utas rantai emas bernilai antara RM8,000 dan RM15,000 yang dicuri dari dalam bangunan kedai menjual barang kemas di Plaza Kota Tinggi.

“Difahamkan, ketika kejadian, suspek berpura-pura ingin membeli barang kemas tersebut sebelum melarikan diri.

“Kes diklasifikasikan sebagai kes curi dalam bangunan dan suspek kemudiannya dituduh di Mahkamah Majistret Kota Tinggi pada Selasa serta dijatuhkan hukuman penjara enam bulan,” katanya seperti dilapor Sinar Harian.

Polis turut mengesahkan tiada senjata berbahaya ditemui daripada suspek ketika ditangkap oleh orang awam dan diserahkan kepada pihak polis.

Peragut berjaya ditangkap di Kota Tinggi. Mangsa akak baju biru tu.

Mat dah tau “hobi kami mahal” pergi kerja la anjing, kau gi meragut buat apa??

Lagi respek aku kat brader yang kejar 100 trip tu woi! pic.twitter.com/YMHdAyobQp

— Abudi Alsagoff (@AbudiAlsagoff) October 17, 2023

Semakan rekod mendapati, suspek mempunyai dua rekod jenayah lampau melibatkan dua kes curi di bawah Seksyen 379 Kanun Keseksaan dan saringan air kencing negatif dadah.

Pada Selasa, tular rakaman video di media sosial berhubung insiden ragut berkenaan.

Video berdurasi 1:01 minit itu memaparkan seorang lelaki dipercayai suspek dipegang tiga lelaki, sementara seorang wanita dipercayai mangsa ragut cuba merakam wajah suspek.

Author

Fazleen Safina Abd Jamil

View all posts

View all posts


Polis tahan dua individu guna NGO ‘jual’ nama Ayob Khan untuk kutip duit

SENTUL: Polis berjaya menahan dua individu disyaki terbabit sindiket jualan ‘meja’ Hi Tea Bersama Pengarah Jabatan Siasatan Jenayah, Datuk Ayob Khan.

Dua lelaki berkenaan dikatakan menggunakan pertubuhan bukan kerajaan (NGO) berkaitan agensi keselamatan untuk memperdaya orang ramai membeli meja bagi majlis yang tidak wujud.

Ketua Polis Daerah Sentul, Asisten Komisioner Beh Eng Lai mengesahkan penahanan itu.

“Dua orang ditangkap setakat ini. Mereka disiasat di bawah Seksyen 420 Kanun Keseksaan kerana menipu. Kita sedang mengesan suspek yang lain.

“Nanti lengkap siasatan, akan buat sidang media,” katanya kepada MEDIA VARIASI.

Terdahulu, MEDIA VARIASI mendedahkan seorang lelaki yang juga calon bebas di Parlimen Kepong dalam Pilihan Raya Umum ke-15 (PRU15) nanti didakwa menggunakan NGO mengutip duit orang ramai yang mahu bertemu Ayob Khan.

Maklumat itu dikongsi oleh seorang ahli perniagaan yang mendakwa bertindak sebagai ‘broker’ atau orang tengah untuk mendapatkan pembeli-pembeli meja bernilai RM5,000 bagi satu meja.

Datuk Seri Wan Yon Ann mendedahkan hasil jualan meja dianggarkan mencecah RM100,000 telah diserahkan kepada dua pemimpin NGO berkenaan.

Setelah wang dimasukkan ke akaun peribadi individu berkenaan, dia gagal menghubungi kedua-duanya dan hasil semakannya mendapati mereka hanya menggunakan nama NGO dan Datuk Ayob Khan untuk meraih keuntungan.

Majlis itu dijadualkan berlangsung pada 22 Oktober lalu di sebuah hotel di Selayang namun hasil semakan tiada majlis diadakan pada tarikh itu.

Author

Tun Puteh Wanti

View all posts

View all posts


Lelaki ini ingatkan ‘fresh graduate’ perkara penting dalam dunia pekerjaan

CYBERJAYA: Baru-baru ini isu mengenai pekerja ditindas majikan mula hangat dibicarakan dalam media sosial.

Malahan, rata-rata yang bersuara tentang isu ini terdiri daripada anak muda yang beranggapan majikan tidak adil terhadap hak mereka.

Rentetan itu, seorang pemuda memuat naik beberapa panduan khas buat ‘pemburu kerja’ khususnya anak muda yang baru sahaja menamatkan pengajian di universiti.

Menurut Nur Azim Syukri Hamzah yang bekerja sebagai Talent Acquisition Specialist di sebuah syarikat agensi pekerjaan, jika seseorang itu telah diterima kerja oleh sesebuah syarikat, dia perlu memastikan pihak syarikat memberi surat tawaran terlebih dahulu.

Jelasnya, surat tawaran itu amat penting dan perlu disemak dengan teliti bagi memastikan segala butiran yang ditulis itu tidak bercanggah dengan hak seorang pekerja.

“Surat tawaran kerja adalah penting bagi seorang pekerja yang bekerja di sesebuah syarikat kerana ia merupakan bukti bertulis rasmi daripada pihak majikan.

“Selain itu, surat tawaran kerja juga penting bagi menjamin pekerja itu untuk mendapat perlindungan oleh pihak majikan ataupun kerajaan (EPF, SOCSO),” tulisnya menerusi hantaran di Linkedin.

Tambah Azim, jika seseorang itu sudah mula bekerja namun masih belum menerima surat tawaran, individu berkenaan berhak untuk tidak melaporkan diri di syarikat tersebut.

“Dah mintak pun tetap pihak syarikat tak bagi? Jika masih gagal menerima surat tawaran rasmi tersebut, pihak pekerja mempunyai hak untuk tidak meneruskan kerja.

“Jika pekerja tersebut telah mendapat tawaran melalui email, surat bertulis, Whatsapp atau sebagainya, mereka berhak untuk menyuarakan perkara tersebut di Jabatan Tenaga Kerja / Jabatan Buruh (Labour Department),” katanya.

Berikut merupakan senarai butiran yang perlu ada dalam surat tawaran:

1 – Nama penuh

2 – Tarikh permulaan bekerja (optional)

3 – Jawatan yang ditawarkan

4 – Jumlah gaji

5 – Nama dan jawatan penyelia

6 – Jumlah manfaat seperti Cuti Tahunan (Annual Leave), Cuti Sakit (Medical Leave), Cuti Kemasukan Hospital (Hospitalisation Leave), Polisi insurans (Insurance Policy)

7 – Jumlah caruman EPF & SOCSO oleh pekerja & majikan

8 – Waktu dan lokasi bekerja

9 – Manfaat perubatan (Medical Entitlement)

10 – Tempoh percubaan bekerja (Probation Period)

11 – Tempoh peletakan jawatan (Notice period)

12 – Dicetak didalam kepala surat syarikat (printed in company Letterhead)

13 – Tandatangan persetujuan oleh pihak majikan dan penerimaan oleh pekerja

Author

Diyana Rahip

View all posts

View all posts


Runding semula dengan pembangkang demi masa depan negara, rakyat – Muhyiddin

PUTRAJAYA: Pengerusi Perikatan Nasional (PN) Tan Sri Muhyiddin Yassin berkata saranan beliau agar parti pembangkang mempertimbangkan untuk membuka semula pintu rundingan dengan PN adalah untuk masa depan negara serta rakyat, dan bukannya untuk kepentingan parti.

Bekas perdana menteri itu berkata saranan itu bertujuan melindungi negara daripada terus terjerumus dengan kleptokrasi, rasuah dan salah guna kuasa.

“Cadangan ini disuarakan berdasarkan kepada kebimbangan rakyat ketika ini. Ia bukan untuk kepentingan politik PN atau untuk menang dalam Pilihan Raya Umum ke-15 (PRU15) nanti,” kata Muhyiddin yang juga Pengerusi Majlis Pemulihan Negara (MPN) selepas mempengerusikan mesyuarat majlis berkenaan di sini hari ini.

Muhyiddin ketika berucap pada Konvensyen PN Sabtu lepas menyarankan semua pimpinan parti pembangkang untuk mempertimbang semula rundingan dengan PN untuk mencapai kesepakatan pada PRU15 akan datang.

PN terdiri daripada Parti Pribumi Bersatu Malaysia (Bersatu), PAS, Gerakan, Parti Solidariti Tanah AirKu (STAR) Sabah dan Parti Maju Sabah (SAPP).

Ditanya mengenai kenyataan Timbalan Presiden PKR, Rafizi Ramli berhubung pendirian Pakatan Harapan untuk tidak menjalin kerjasama dengan PN, Muhyiddin menyifatkannya sebagai kenyataan bersifat peribadi.

“Yang saya baca, yang tolak (kerjasama) adalah Rafizi. Tak apa kita terima pandangan beliau itu, tetapi (menerusi) kerjasama politik, ia akan membolehkan gabungan parti untuk tawarkan yang terbaik kepada rakyat,” katanya.

Muhyiddin yang juga Presiden Bersatu berkata pihaknya bersedia menghadapi sebarang kemungkinan pada PRU15.- BERNAMA


Hina Sultan Selangor, ‘banner’ halang undi PN dinaikkan

CYBERJAYA: Tempoh berkempen 14 hari yang ditetapkan Suruhanjaya Pilihan Raya (SPR) sepatutnya digunakan sebaik-baiknya oleh calon atau penyokong sesuatu parti.

Masa tersebut adalah peluang terbaik bagi seseorang calon atau penyokong menunjukkan kehebatan parti masing-masing, bagi menarik undi atau sokongan rakyat.

Namun, lain pula yang jadi apabila ada pihak yang sengaja mengapi-apikan rakyat dengan memainkan sentimen  bangsa, agama dan institusi diraja (3R) ketika kempen Pilihan Raya Negeri (PRN) baru-baru ini

Terbaharu, sebuah gambar tular memaparkan kain rentang gambar Sultan Selangor berserta ayat seruan mengajak rakyat negeri itu, supaya tidak mengundi Perikatan Nasional (PN) pada PRN 12 Ogos ini.

Kata-kata dipercayai berbaur hasutan itu dibuat bagi meluahkan perasaan benci dan kemarahan, susulan tindakan Menteri Besar Selangor, Datuk Seri Muhammad Sanusi Md Nor yang didakwa menghina Sultan Selangor.

Menerusi video ceramahnya, Muhammad Sanusi membuat perbandingan urusan pelantikan beliau sebagai Menteri Besar Kedah dan Datuk Seri Amirudin Shari sebagai Menteri Besar Selangor.

Difahamkan, kain rentang itu digantung di tempat awam ketika hari penamaan calon yang berlangsung di salah sebuah negeri di Selangor pada Sabtu.

Setakat berita ini ditulis, masih belum ada sebarang kenyataan pihak berkuasa berhubung perkara tersebut.

Author

Fazleen Safina Abd Jamil

View all posts

View all posts


Anak anda hidap diabetes? Ia bukan penamat kemanisan hidup

APABILA anak anda yang sihat dan aktif disahkan menghidap diabetes, ia seolah-olah mengucar-kacirkan segala keseimbangan hidup. Sebagai ibu atau ayah, ia satu ketika yang penuh kekeliruan yang menenggelamkan anda dalam perasaan yang bercelaru.

Perunding Endokrinologi Pediatrik di IMU Healthcare dan Pensyarah Kanan dalam Pediatrik di Universiti Perubatan Antarabangsa, Dr Meenal Mavinkurve, memberi sedikit pencerahan dan berkongsi pendapatnya mengenai apa maksudnya apabila disahkan menghidap diabetes kanak-kanak.

Dr Meenal berkata, kanak-kanak yang menghidap melitus diabetes boleh mencapai apa sahaja. Beliau menemui ramai ibu bapa yang berasa terkejut, tidak berdaya dan berputus asa apabila anak mereka disahkan menghidap diabetes. Tetapi, Dr Meenal menekankan keadaan itu ada penyelesaiannya, ia boleh diuruskan dan kerjasama di antara keluarga dan pasukan rawatan diabetes mampu membuka setiap pintu peluang kepada kanak-kanak penghidap diabetes.

“Saya benar-benar mahu pesakit dan ibu bapa memahami yang kanak-kanak penghidap diabetes boleh berjaya, malah boleh lebih baik lagi berbanding kanak-kanak lain yang tidak menghidap diabetes. Tidak dinafikan ia adalah sukar, diselang-seli dengan mainan emosi dan rutin kehidupan baharu, tetapi akhirnya kerjasamalah yang dapat membantu kanak-kanak ini menikmati kemanisan hidup sama seperti rakan sebaya mereka,” ujar Dr Meenal, ketika bercakap mengenai kepentingan untuk mengiktiraf dan memberi tumpuan kepada penyelesaian supaya ibu bapa boleh memberi sokongan lebih baik kepada kanak-kanak penghidap diabetes.

Mula-mula, mari kita lihat apakah melitus diabetes. Ia berkisar tentang insulin, sejenis hormon penting yang dikeluarkan organ pankreas. Insulin memainkan peranan penting untuk mendapatkan glukosa, yang merupakan satu sumber tenaga, ke dalam sel-sel kita. Melitus diabetes adalah keadaan di mana kurangnya insulin atau tindakannya berkurangan (rintangan insulin). Kedua-dua keadaan ini boleh membawa kepada paras glukosa yang tinggi dalam aliran darah. Itulah melitus diabetes.

Jenis melitus diabetes paling biasa di kalangan kanak-kanak adalah Jenis 1 (iaitu kekurangan insulin, atau T1DM) dan Jenis 2 (rintangan insulin, atau T2DM). T1DM adalah keadaan autoimun, di mana badan menghasilkan antibodi yang memusnahkan sel-sel beta di dalam pankreas. Sel-sel itulah yang bertanggungjawab menghasilkan insulin. Keadaan T2DM pula, badan masih boleh menghasilkan insulin, tetapi insulin kurang bertindak.

Gejala biasa adalah seperti di dalam kempen Diabetes 4Ts UK (United Kingdom) iaitu dahaga (thirsty), tandas (toilet), lebih kurus (thinner) dan letih (tired). Terlalu dahaga, banyak kencing, terjaga pada waktu malam untuk membuang air kecil atau kencing di katil pada waktu malam adalah gejala penting yang perlu diberi perhatian pada kanak-kanak, kerana ia mungkin isyarat diagnosis diabetes.

Sesetengah ibu bapa mungkin ada memberitahu mengenai semut di dalam tandas, kerana semut tertarik kepada “air kencing manis” (glukosa dalam air kencing). Kanak-kanak juga boleh mengalami jangkitan (jangkitan kulat), penurunan berat badan yang tidak dapat dijelaskan atau kegagalan untuk menambah berat badan walaupun lapar.

“Penting bagi ibu bapa untuk meminta doktor memantau berat badan anak mereka dan menyimpan rekodnya, tidak kira sama ada anak mereka sakit atau tidak. Pertumbuhan adalah isyarat yang baik mengenai kesihatan kanak-kanak.

“Sekiranya anda mendapati adanya gejala dan tanda-tanda itu, segeralah berjumpa doktor. Ibu bapa perlu bertanya kemungkinan adanya diabetes dan sama ada ujian glukosa dan keton perlu dilakukan,” nasihat Dr Meenal.

Salah satu langkah penting yang boleh membawa kepada diagnosis diabetes lebih awal adalah kesedaran bahawa melitus diabetes adalah penyakit yang boleh dihidapi kanak-kanak juga dan pengenalan awal setiap gejala boleh membantu diagnosis dan rawatan awal.

“Jika gejala-gejala tersebut tidak dikesan dari awal, ia boleh melarat dan menjadi lebih teruk dengan gejala muntah, kelesuan, sesak nafas dan sakit perut,” jelas beliau. Itu adalah gejala-gejala ketoasidosis diabetik (DKA), sejenis diabetes yang kronik.

Walaupun begitu, kata beliau, kadangkala kita boleh keliru dengan gejala yang sama seperti keadaan pediatrik biasa yang lain. Kajian terbaharu oleh Mavinkurve et al, 2021 bertajuk ‘Is Misdiagnosis of Type 1 Diabetes Mellitus in Malaysian Children a Common Phenomenon?, 2021, menunjukkan kadar salah diagnosis di kalangan kanak-kanak Malaysia dengan T1DM ialah 38.7 peratus.

Dalam kajian ini, dilaporkan bahawa kanak-kanak biasanya didiagnosis secara salah sebagai berpenyakit pernafasan atau gastrousus oleh profesional penjagaan kesihatan. Kanak-kanak yang berumur kurang lima tahun berisiko lebih tinggi untuk tersalah diagnosis. Mereka datang ke hospital dengan gejala DKA, lalu dimasukkan ke wad unit rawatan rapi.

Secara keseluruhannya, kajian tersebut menekankan bahawa mencegah salah diagnosis sebagai faktor penting dalam mencegah DKA dan berada lama dalam wad hospital.

Pada tahun 2019, Atlas Persekutuan Diabetes Antarabangsa (IDF 9th ed, 2019) melaporkan 977 kes diabetes di kalangan kanak-kanak berusia di bawah 18 tahun di Malaysia. Angka tersebut meningkat lebih dua kali ganda bagi kes yang didaftarkan pada tahun 2008 di bawah Pendaftaran Diabetes di kalangan Kanak-Kanak dan Remaja, Malaysia. Laporan akhbar The Star menyatakankan bahawa ia “mencadangkan secara puratanya, kira-kira 57 kanak-kanak disahkan menghidap diabetes setiap tahun (suggests on average, about 57 children are being diagnosed with diabetes each year).”

Daripada kedua-dua jenis diabetes tersebut, yang paling biasa dihidapi kanak-kanak adalah Jenis 1 yang menyumbang lebih daripada 90 peratus kes melitus diabetes di seluruh dunia. Kadar diabetes T1DM di kalangan kanak-kanak telah meningkat di seluruh dunia dan diagnosis sedang dibuat ke atas kanak-kanak yang jauh lebih muda juga. Di Malaysia, purata umur diagnosis adalah antara tujuh hingga lapan tahun.

Di dalam kes diabetes Jenis 2, faktor risiko yang diketahui ialah obesiti dan ia semakin meningkat di Malaysia. Keadaan ini biasa dilihat dalam kumpulan umur remaja.

“Walaupun wujud kaitan yang kuat antara obesiti dan T2DM, terdapat faktor lain yang turut mempengaruhi seperti sejarah keluarga dan latar belakang etnik,” jelas Dr Meenal.

Diagnosis melitus diabetes, tidak kira T1DM atau T2DM, datang bersama risiko komplikasi termasuk tekanan darah tinggi, paras kolesterol tidak normal, penyakit hati berlemak bukan kerana alkohol dan kesan buruk pada buah pinggang, saraf dan mata. Dalam kedua-dua jenis diabetes kanak-kanak tersebut, doktor memantau komplikasi dengan berhati-hati dan menanganinya apabila ia muncul. Namun begitu, kawalan glukosa secara optimum dan memastikan pematuhan adalah asas dalam mencegah komplikasi.

Umumnya, saringan untuk komplikasi sedemikian bermula beberapa tahun selepas diagnosis, tetapi berbeza mengikut jenis diabetes dan usia pesakit semasa diagnosis. Sebagai contoh, T2DM perlu pemeriksaan komplikasi dari sejak didiagnosis. Bagi T1DM pula, saringan bermula selepas beberapa tahun.

“Dalam kes T2DM, penting untuk menyaring komplikasi berkaitan obesiti; ini termasuklah apnea tidur obstruktif (masalah berdengkur) dan hati berlemak bukan kerana alkohol. Bagi kanak-kanak perempuan pula, sindrom ovari polikistik (masalah haid) perlu diuruskan bersama-sama,” kata Dr Meenal.

Menguruskan diabetes kanak-kanak perlukan perkongsian di antara ibu bapa, kanak-kanak dan pasukan penjagaan kesihatan. Pasukan ini biasanya terdiri daripada doktor, pendidik jururawat diabetes, pakar diet dan ahli psikologi; dan setiap daripada mereka mempunyai peranan penting.

“Banyak yang perlu dipelajari dari pihak keluarga, dan banyak yang perlu disampaikan oleh pasukan perubatan. Kerjasama dan perkongsian umpama pelekat yang menyokong kanak-kanak untuk mencapai potensinya,” kata Dr Meenal.

Prinsip asas pengurusan T1DM adalah untuk meniru fungsi pankreas. Oleh itu, kanak-kanak dan ibu bapa perlu belajar bagaimana untuk memeriksa paras glukosa (menggunakan glucometer) beberapa kali sehari, selain perlu memahami keadaan yang boleh menyebabkan turun naiknya paras glukosa dan tindakan yang perlu diambil.

Mereka perlu belajar tentang insulin yang berbeza-beza, cara menyuntiknya, berapa banyak yang perlu disuntik dan cara mengira karbohidrat dalam makanan. Umumnya, kanak-kanak dengan T1DM memerlukan insulin bersama semua makanan mereka dan insulin waktu malam yang bertindak lebih panjang.

Rutin ini mungkin berbeza mengikut nasihat doktor tetapi rejim dengan beberapa suntikan harian adalah yang terbaik untuk meniru fungsi pankreas. Bagi kanak-kanak penghidap T2DM, mereka juga perlu memahami mengenai ubat hipoglisemik oral yang diprekripsikan.

Sejurus disahkan menghidap T1DM, ada banyak tugasan baharu yang perlu dipelajari dan dilakukan untuk anak itu sepanjang hidupnya. Dapat difahami juga naluri seorang ibu atau ayah yang pastinya mahu menggalas semua tugas itu demi si anak. Tetapi, kanak-kanak itu akan menjadi dewasa dan berdikari dalam semua aspek kehidupan.

Oleh itu, adalah penting bagi ibu bapa untuk beransur-ansur menyerahkan tanggungjawab penjagaan kendiri diabetes kepada anak mereka, seraya terus memberi sokongan setiap masa. Ini bagi membolehkan kanak-kanak itu berdikari, bertanggungjawab dan yakin dalam penjagaan kendiri diabetes mereka dari semasa ke semasa.

Kanak-kanak penghidap diabetes masih boleh terlibat dalam penjagaan diabetes dengan melakukan perkara mudah seperti menyediakan barangan pemeriksaan glukosa dan seterusnya pemeriksaan glukosa tanpa pengawasan apabila sudah lebih berdikari.

“Kanak-kanak bersekolah juga perlu belajar cara menyuntik insulin sendiri. Ini mengenai menyerahkan tanggungjawab secara perlahan-lahan, sambil memastikan ada sentiasa ada memberikan sokongan berterusan,” kata Dr Meenal.

Menghidap diabetes bukan bermakna tidak boleh langsung mengambil benda manis dan bergula dalam diet. Semuanya mengenai kesederhanaan dan mengikuti diet sihat sama seperti kanak-kanak lain yang tidak menghidap diabetes. Namun begitu, kanak-kanak penghidap diabetes perlu mengira jumlah karbohidrat di dalam makanan manis yang mereka makan dan menyuntik insulin untuknya. Bagi kanak-kanak penghidap T2DM yang obes atau dengan berat berlebihan, perlu lebih penekanan kepada menghadkan pilihan makanan padat kalori.

Sesetengah ibu bapa akan memberi anak mereka makanan ‘bebas karbohidrat’ untuk mengelak pemberian insulin. Namun begitu, ia tidak digalakkan kerana saranannya adalah untuk kanak-kanak ini mengambil makanan sihat yang seimbang. Penting untuk memupuk hubungan yang baik dengan makanan dan insulin bagi kanak-kanak diabetes dari sejak mereka disahkan penghidap diabetes.

Ibu bapa dan pesakit sudah pasti akan keletihan dengan pelbagai tugas – pemeriksaan glukosa, mengira karbohidrat dan mengira dos insulin – dan segala keputusan yang perlu dibuat untuk anak penghidap diabetes. Tetapi, penting untuk anda ingat bahawa bukan setiap hari anda akan mendapat satu siri bacaan glukosa yang sempurna, kata Dr Meenal.

“Ada masanya bacaannya turun naik, dan mencapai bacaan glukosa yang sempurna pada setiap jam setiap hari bukanlah objektif utama. Berusaha untuk memahami sebab-musabab turun naiknya bacaan itu dan membetulkannya adalah jauh lebih penting,” tambah beliau.

Bagi kanak-kanak yang disahkan menghidap melitus diabetis, jalan di hadapan akan ditandai dengan hari-hari yang baik dan juga sukar. Pesakit dan keluarga boleh mendapatkan sokongan dari doktor mereka dan bekerjasama untuk memastikan kanak-kanak penghidap diabetes menikmati zaman kanak-kanak yang indah dan bernilai sama seperti kanak-kanak lain. Kesedaran dan pendidikan mengenai diabetes kanak-kanak melalui sumber yang boleh dipercayai adalah begitu penting.

Dr Meenal mengakhiri perbincangan dengan satu pesanan, “Melitus diabetes boleh jadi satu keadaan yang kronik, tetapi ada jalan penyelesaiannya. Dengan jalan penyelesaian itu dan kerjasama, kita mampu membantu kanak-kanak penghidap diabetes untuk mencapai potensi yang sewajarnya.”

Author

Media Variasi

View all posts

View all posts


‘Demam’ Ronaldo landa Iran menjelang perlawanan menentang pasukan Saudi

BERIBU-RIBU rakyat Iran berbaris di luar lapangan terbang di ibu negara, Tehran untuk menyambut bintang bola sepak Portugal, Cristiano Ronaldo.

Ronaldo, penyerang untuk kelab bola sepak Saudi Al-Nassr, tiba di Lapangan Terbang Antarabangsa Imam Khomeini di selatan Tehran pada Isnin sebelum pasukannya menentang kelab Persepolis Iran dalam Liga Juara-Juara AFC pada Selasa.

Bintang bola sepak dunia itu disambut sebaik tiba oleh legenda bola sepak Iran, Ali Daei dan pegawai kanan.

Beribu-ribu peminat berkumpul di luar lapangan terbang untuk melihat kelibat pemain bola sepak kegemaran mereka, yang melawat Iran buat kali pertama.

Beberapa sepanduk mengalu-alukan Ronaldo dan rakan sepasukannya dipasang di seluruh ibu negara Iran.

Ketika romobngan bas yang membawa pemain Al-Nassr, termasuk Ronaldo, bergerak dari lapangan terbang ke hotel mereka di utara Tehran, orang ramai kelihatan berlari-lari mengejar bas tersebut.

Video peminat bola sepak yang kelihatan teruja melambai ke arah bintang bola sepak Portugal itu, yang memegang rekod dunia untuk gol antarabangsa, dikongsi secara meluas di media sosial.

Beberapa video menunjukkan orang ramai mengerumuni bukit di sekitar hotel tempat Ronaldo menginap, mengharapkan peluang untuk bertemu dengannya.

Ramai peminat juga menyerbu hotel, seperti yang ditunjukkan oleh beberapa video. Seorang budak kecil yang memakai jersi Al-Nassr dengan nama Ronaldo dilihat menangis kerana tidak dapat memasuki premis hotel.

Menurut laporan media, pemain Al-Nassr terpaksa membatalkan sesi latihan mereka pada petang Isnin sebelum pertembungan Selasa.

Pengurus Persepolis, Yahya Golmohammadi pada sidang akhbar pada Isnin, memuji Ronaldo sebagai “pemain legenda” dan berkata mereka gembira menerimanya di Tehran.

“Dia adalah sumber kegembiraan dan motivasi kepada ramai pemain muda Iran. Sukar untuk menghalang pemain seperti itu, tetapi selain dia, ada pemain lain yang bagus dalam skuad Al-Nassr,” katanya.

Iran dan Arab Saudi menyambung semula hubungan diplomatik pada April tahun ini selepas diusahakan oleh China, tujuh tahun selepas memutuskan hubungan berikutan penyerbuan Kedutaan Saudi di Tehran dan konsulat di Mashhad oleh perusuh yang marah berikutan hukuman mati terhadap seorang ulama Syiah Saudi. – Anadolu

Author

Taufik Asmady Abdul Aziz

View all posts

View all posts